title: Australian avoin tennisturnaus 2011

text: Naisten kolmannen kierroksen ottelussa Venus Williams joutui luovuttamaan jo ensimmäisen pelatun pisteen jälkeen Andrea Petkovicia vastaan loukkaantumisen takia. Kolmannella kierroksella jatkosta putosi myös viime vuoden finalisti Justine Henin, joka hävisi Svetlana Kuznetsovalle. Naisten neljännen kierroksen ottelu Svetlana Kuznetsovan ja Francesca Schiavonen välillä kesti neljä tuntia ja 44 minuuttia. Siitä tuli naisten kaikkien aikojen pisin ottelu Grand Slam -turnauksissa. Schiavone vei ottelun voiton lopulta lukemin 6–4, 1–6, 16–14. Ottelun päättänyt kolmas erä kesti tasan kolme tuntia. Naisten maailmanlistan ykkönen Caroline Wozniacki ei pystynyt vieläkään voittamaan ensimmäistä grand slamiaan, kun hän hävisi välierässä kiinalaiselle Li Nalle. Li teki samalla historiaa pääsemällä ensimmäisenä kiinalaisena grand slam -turnauksen kaksinpelin finaaliin.


title: Australian avoin tennisturnaus 2011

text: Miesten neljännen kierroksen ottelussa ukrainalainen yllättäjä Aleksandr Dolgopolov pudotti jatkosta viidenneksi sijoitetun Robin Söderlingin. Puolivälierissä yksi turnauksen suurimmista voittajasuosikeista, Rafael Nadal putosi jatkosta hävittyään suoraan kolmessa erässä maanmiehelleen David Ferrerille. Miesten välierässä Novak Đoković voitti Australian avointen hallitsevan mestarin, Roger Federerin suoraan kolmessa erässä ja eteni toisen kerran urallaan Australian avointen finaaliin.


title: Nikolai Gladkov

text: Nikolai Aleksejevitš Gladkov (, 1905 – 1975) oli neuvostoliittolainen lintutieteilijä.


title: Nikolai Gladkov

text: Gladkov syntyi papin perheeseen Kurskin alueella. Hän tuli Moskovan yliopiston luonnontieteiden osastolle vuonna 1926. Alkuvuosina hän tutki kaloja mutta keskittyi sitten lintuihin. Hänestä kehittyi eräs Neuvostoliiton johtavista lintutieteilijöistä. Mihail Menzbierin suosituksesta hänet nimitettiin Staro-Peršinon biologisen aseman johtajaksi vuonna 1926. Vuodesta 1934 alkaen hän toimi museon vanhempana tutkijana.


title: Nikolai Gladkov

text: Gladkov osallistui toiseen maailmansotaan ja joutui vangiksi. Amerikkalaiset joukot vapauttivat hänet Ranskassa sijainneesta vankileiristä vuonna 1944. Gladkov palasi museoon vuonna 1947 ja toimi sen lintutieteellisen osaston johtajana vuosina 1947–1954, jolloin hän siirtyi Moskovan yliopiston eliömaantieteen osastolle. Hän toimi useita vuosia biologisen tiedekunnan dekaanina, samoin maantieteen tiedekunnan dekaanina.


title: Nikolai Gladkov

text: Gladkov nimitettiin Eläintieteellisen museon johtajaksi vuonna 1964, ja hän johti museota vuoteen 1969 asti. Hän toimi eliömaantieteen osaston professorina ja selkärankaisten osaston lehtorina. Gladkov julkaisi useita lintutieteellisiä teoksia sekä kirjoitti myös luonnonsuojelusta, eliömaantieteestä ja lintujen lentämisestä.


title: Nikolai Gladkov

text: Gladkov toimitti yhdessä Georgi Dementjevin kanssa suurteoksen Neuvostoliiton linnuista "Ptitsy Sovetskogo Sojuza" vuosina 1951–1954.


title: Metrinen aika

text: Metrinen aika tarkoittaa aikavälin mittausta metrijärjestelmän sekuntia perusyksikkönä käyttäen. Metrinen aika ei määrittele vuorokaudenaikoja, sillä näiden esittämiseen käytetään muita mittayksiköitä, kuten minuutti, tunti ja vuorokausi


title: Metrinen aika

text: Kun metrijärjestelmä esiteltiin Ranskassa vuonna 1895, se sisälsi määritelmät pituudelle, pinta-alalle, tilavuudelle, nestemäärällä, massalle ja jopa valuutalle, mutta ei ajalle. Desimaaliaika oli esitelty Ranskassa kaksi vuotta aiemmin, mutta huolimatta metrijärjestelmästä ajan esittämiseen ei alettu käyttää kymmen-pohjaista esitystä. James Clerk Maxwell ja Elihu Tmonson esittelivät Cgs-järjestelmän vuonna 1874. Järjestelmässä määriteltiin Carl Friedrich Gaussin ehdottamat määritelmät sähköisille ja magneettisille yksiköille.


title: Metrinen aika

text: Sekunti määriteltiin 1/86400 keskimääräistä aurinkopäivää ja se otettiin yhdeksi modernin aikajärjestelmän perusyksiköksi vuonna 1954. Myöhemmin SI-järjestelmän sekunnin määritelmäksi tarkennettiin 9 192 631 770 perustilassa olevan cesium-133 atomin värähdystä


title: Metrinen aika

text: Ajan perusyksiköksi on esitetty useita eri vaihtoehtoja. 28. maaliskuuta, 1794 Joseph Louis Lagrange ehdotti nimityksiä "déci-jour" ja "centi-jour" (desipäivä ja senttipäivä). On myös ehdotettu käytettäväksi vuorokautta ajan perusyksikkönä.


title: Metrinen aika

text: Sekunnille on esitetty vaihtoehtoiseksi määritelmäksi 1/100 000 vuorokaudesta, eli 0,864 sekuntia.


title: Kenraali Gogol

text: Kenraali Anatol Alexis Gogol on fiktiivinen hahmo James Bond -elokuvissa. Häntä näyttelee Walter Gotell. Gogol esiintyi kaikkiaan kuudessa Bond-elokuvassa.


title: Kenraali Gogol

text: Kenraali Gogol on tiedustelupalvelu KGB:n johtaja. Gogol esiintyi ensimmäisen kerran elokuvassa "007 rakastettuni", jossa hän lähettää majuri Anya Amasovan selvittämään kadonneen ydinsukellusveneen kohtaloa ja hakemaan salaisen mikrofilmin. Myöhemmin Gogol tekee liiton Bondin päällikön M:n kanssa ilmoittaen uudesta Neuvostoliiton ja Ison-Britannian välisestä yhteistyöstä.


title: Kenraali Gogol

text: "Kuuraketissa" Gogol tiedustelee Yhdysvaltain avaruuskomitealta syytä valtavan avaruusaseman olemassaoloon ja ilmoittaa Neuvostoliiton hoitavan asian, jos Yhdysvallat epäonnistuu aseman tuhoamisessa.


title: Kenraali Gogol

text: "Erittäin salaisessa" Gogol neuvottelee ATAC-laitteen ostamisesta kreikkalaiselta anarkistilta. Gogolin saapuessa paikalle Bond on tappanut myyjän ja heittää laitteen alas vuorelta tuhoten sen. Gogol estää apulaistaan ampumasta Bondia ja lähtee pois tappionsa tunnustaneena.


title: Kenraali Gogol

text: "Octopussy – mustekalassa" Gogol vastustaa kenraali Orlovin suunnitelmaa hyökätä Länsi-Saksaan. Bondin ansiosta Gogol saa tietää Orlovin salakuljettaneen jalokiviä Venäjän aarteistosta ja nuhtelee Orlovia tämän kuollessa Gogolin eteen. Gogol pyytää myöhemmin Bondia palauttamaan Orlovin varastaman Romanovin tähden.


title: Kenraali Gogol

text: "007 ja kuoleman katseessa" Gogol nuhtelee Max Zorinia tämän yrityksestä tappaa Bond ja tämän lähtemisestä KGB:stä. Myöhemmin Gogol yrittää yhdessä agenttinsa Pola Ivanovan kanssa estää Zorinia tuhoamasta piilaaksoa. Elokuvan lopussa Gogol luovuttaa Bondille Leninin kunniamerkin palkinnoksi Zorinin pysäyttämisestä.


title: Kenraali Gogol

text: Elokuvassa "007 vaaran vyöhykkeellä" Gogol on siirtynyt Neuvostoliiton ulkoministeriöön ja hänen seuraajakseen on valittu kenraali Puškin. Gogol ilmoittaa elokuvan lopussa Kara Milovylle järjestäneen hänelle viisumin sekä Neuvostoliittoon että itäblokin ulkopuolelle.


title: Shey Phoksundon kansallispuisto

text: Shey Phoksundon kansallispuisto on Nepalin suurin luonnonsuojelualue. Se sijaitsee Karnalin vyöhykkeellä Dolpan ja Mugun piirikunnissa Länsi-Nepalissa. Puiston pinta-ala on 3 555 neliökilometriä. Sen opastuskeskus sijaitsee Sumduwassa.


title: Shey Phoksundon kansallispuisto

text: Shey Phoksundon kansallispuisto on vuoristoista aluetta. Korkeus vaihtelee kaakkoisosan 2 130 metristä Kanjiroba Himalin huippuun 6 883 metrin korkeudessa. Puistolle nimen antanut turkoosinhohtoinen Phoksundo-järvi sijaitsee 3 660 metrin korkeudessa.


title: Shey Phoksundon kansallispuisto

text: Kansallispuistossa elää lumileopardeja ja puolilampaita sekä susia ja apinoita.


title: Ŭ

text: Ŭ (ŭ), u lyhyysmerkin (engl. breve) kera, on latinalaisesta U-kirjaimesta johdettu esperanton kirjain. Sitä käytetään ainoastaan muodostettaessa diftongeja, esim. aŭto [au·to] auto, eŭro [eu·ro] euro.


title: Yukinori Miyabe

text: Yukinori Miyabe (; 18. heinäkuuta 1968 Tokio – 7. maaliskuuta 2017 Tokio) oli japanilainen pikaluistelija. Hän osallistui vuoden 1992 talviolympialaisiin Albertvillessä ja vuoden 1994 talviolympialaisiin Lillehammerissa. Hän voitti olympiapronssia 1000 m:n matkalla vuonna 1992.


title: Tyler Reks

text: Gabriel Allan Tuft (s. 1. marraskuuta 1978) on yhdysvaltalainen showpainija. Tällä hetkellä hän työskentelee World Wrestling Entertainmentille (WWE) ja sen SmackDown brändissä nimellä Tyler Reks. Hän työskentelee myös WWE:n farmiliigassa Florida Championship Wrestlingissä (FCW), missä hän on pidellyt FCW Tag Team -mestaruutta Johnny Curtisin kanssa ja hän on myös entinen Florida Heavyweight mestari.


title: Tyler Reks

text: Tehtyään debyytin WWE:ssä helmikuussa, 2007, Tuft allekirjoitti kehityksellisen sopimuksen WWE:n kanssa helmikuussa, 2009 ja hänet lähetettiin Florida Championship Wrestlingiin (FCW) kihänimellä Tyler Reks. 11. joulukuuta, 2008, Tuft ja Johnny Curtis voittivat The New Hart Foundationin (TJ Wilson ja DH Smith) ja heidät julistettiin uusiksi FCW Tag Team mestareiksi. 30. huhtikuuta, 2009, Reks ja Curtis hävisivät mestaruuden Dude Bustereille. Reks ja Curtis pitelivät mestaruutta 140 päivää, mikä on pisin mestaruuskausi. 11. kesäkuuta, 2009, Reks voitti Florida Heavyweight -mestaruuden Drew McIntyreltä. 13. elokuuta, Reks hävisi mestaruuden Heath Slaterille.


title: Tyler Reks

text: Hän teki debyyttinsä 30. kesäkuuta, 2009 ECW'ssä surffaaja gimmickillä, missä hän ja Zack Ryder sopivat matsin WWE Superstarsiin. 2. heinäkuuta, WWE Superstarsissa, Reks hävisi debyytti ottelussaan Ryderille. Seuraavassa Superstarsissa, he ottelivat uusintaottelussa, mutta Ryder onnistui jälleen voittamaan. 21. heinäkuuta, ECW'ssa, Reks voitti ensimmäisen ottelunsa selättämällä Paul Burchillin ja seuraavalla viikolla, Reks löi hänet uudestaan. 15. syyskuuta, ECW'ssa, Reks osallistui 10 miehen battle royaliin, minkä voittaja saisi haasta Christianin ECW -mestaruudesta, mutta matsin voitti Zack Ryder. Tämän jälkeen, Reks ei esiintyyt televisiossa vähään aikaan. WrestleMania XXVI:ssä, Reks osallistui 26 miehen battle royaliin ennen show’n alkua, muttei voittanut ottelua.


title: Tyler Reks

text: Huhtikuun lopulla, Reks siirtyi SmackDown brändiin. Reksin oteltua monissa dark matseissa, hän teki SmackDown debyytin 15. lokakuuta, heelinä, missä hän haastoi Kavalin matsiin paikasta SmackDownin joukkueeseen Bragging Rightsissa. Reks voitti Kavalin ja sai paikan SmackDownin joukkueeseen. Bragging Rightsissa, Tyler selätti Santino Marellan, ennen kuin RAW'n joukkueen jäsen, Sheamus eliminoio hänet. Kuitenkin, SmackDownin joukkue voitti toisen kerran peräkkäin. Survivor Seriesissä, Reks oli Alberto Del Rion joukkueessa Rey Mysterion joukkuetta vastaan. Survivor Series ottelussa, Reks eliminoitui kolmanneksi viimeisenä, kun Kofi Kingston selätti hänet. Matsin voitti Mysterion joukkue.


title: Takahiro Sunada

text: Takahiro Sunada (, s. 19. tammikuuta 1973) on japanilainen ultrajuoksija. Sunada juoksi miesten 100 kilometrin juoksun maailmanennätyksen 6.13.33 vuonna 1998. Ennätyksen rikkoi hänen maanmiehensä Nao Kazami vuonna 2018. Sunada on kilpaillut myös maraton-matkoilla, ja hänen maratonennätyksensä on Berliinin maratonilla vuonna 2000 juostu 2.10.07.


title: Nagaibakin piiri

text: Nagaibakin piiri () on kunnallinen itsehallintoalue Tšeljabinskin alueella Venäjällä. Vuonna 1927 perustetun piirin pinta-ala on 3 100 neliökilometriä. Asukkaita on 21 900 henkeä (vuonna 2010).


title: Nagaibakin piiri

text: Nagaibakin piiri sijaitsee Tšeljabinskin alueen lounaisella arovyöhykkeellä. Se rajoittuu lännessä ja pohjoisessa Verhneuralskin, idässä Tšesman ja kaakossa Kartalyn piireihin sekä lounaassa Agapovkan piiriin ja Magnitogorskin kaupunkiin.


title: Nagaibakin piiri

text: Pinnanmuodostukseltaan seutu on kumpuilevaa tasankoa. Ilmasto on ankaran mannermainen. Suurin joki on Uraliin laskeva Gumbeika. Piirissä on neljä pientä järveä ja yksi tekojärvi. Hyötykaivannaisiin kuuluvat kulta, kvartsi, kupari ja sinkki.


title: Nagaibakin piiri

text:
Piiriin kuuluu Južnyin kaupunkimainen taajama (kaupunkikunta) sekä 9 maalaiskuntaa: Arsinski, Balkany, Feršampenuaz, Kasselski, Kulikovski, Nagaibakski, Ostrolenski, Pariž ja Pereselentšeski.
Hallinnollinen keskus on Feršampenuazin kylä. Asutuskeskuksia on yhteensä 38.


title: Nagaibakin piiri

text: Asukkaista 42,1 % on venäläisiä, 30,4 % nagaibakkeja, 14,2 % kazakkeja, 5,2 % tataareja, 2,7 % mordvalaisia, 1,5 % ukrainalaisia ja 1,4 % baškiireja. Kaupunkiväestön osuus on 8,0 %.


title: Nagaibakin piiri

text: Seudun pääelinkeinot ovat maatalous ja teollisuus. Maatalous on erikoistunut viljan viljelyyn sekä maidon ja lihan tuotantoon. Teollisuutta edustavat Aleksandrijskin kupari- ja sinkkikaivos sekä Južnyin kvartsikaivos.


title: Nagaibakin piiri

text: Piirissä toimii 29 lastentarhaa, 34 yleissivistävää koulua, iltakoulu ja ammattioppilaitos. Kulttuurilaitoksia ovat kolme lasten taidekoulua, 33 kulttuuri- ja kerhotaloa, 26 kirjastoa, neljä museota ja taulugalleria. Nähtävyyksiin kuuluu kaksi pronssikautista linnoitettua asuinpaikkaa sekä sarmaattien kulttuuria edustava Uba Taun kurgaani.


title: Nagaibakin piiri

text: Paikallislehtenä ilmestyy "Vshody" (”Oraat”).


title: Guardia Nueva

text: Guardia Nueva on keskipohjalainen argentiinalaiseen ja suomalaiseenkin tangoon keskittynyt 16-jäseninen ammattimainen viihdeorkesteri.


title: Guardia Nueva

text: Vuonna 2013 orkesteriin kuului 16 jäsentä, ja mukana oli neljä harmonikkaa ja bandoneonia, jousisoitin- ja rytmiryhmä. Argentiinalaisen tangon ohella orkesterin ohjelmistoon kuuluu muun muassa suomalaista viihdemusiikkia, elektrotangoa ja kirkkomusiikkia.


title: Guardia Nueva

text: Orkesterin perusti vuonna 1999 Raimo Vertainen, joka toimii edelleen orkesterin kapellimestarina. Kotimaan konserttiesiintymisten lisäksi se on tehnyt kiertueen Argentiinaan vuonna 2004, jossa se esiintyi useissa tunnetuissa Buenos Airesin tangosaleissa ja teki suorana lähetyksenä esitetyn radiokonsertin. Vuonna 2006 orkesteri teki kiertueen Turkissa esiintyen Ankarassa, Istanbulissa ja Izmirissä. Istanbulin konsertti televisioitiin CNN Turkey -kanavalle.


title: Guardia Nueva

text: Orkesterin solisteina ja yhteistyökumppaneina ovat toimineet vuosien varrella useat suomalaiset eturivin taiteilijat, kuten Jari Sillanpää, Jorma Uotinen, Mari Palo, Eino Grön, Anu Hälvä, Arja Koriseva, Matti Korkiala, Pauliina Kumpulainen, Merja Larivaara, Tapani Kansa, Johanna Rusanen, Tiina Penttinen, Tuomas Airola, Jonna Pirttijoki ja Angelika Klas.


title: Guardia Nueva

text: Orkesteri juhlisti kymmenvuotista toimintaansa helmikuussa 2011 Kokkolan jäähallissa pidetyllä juhlakonsertilla, jonka televisioi Yleisradion Yle TV2. Se oli kahteenkymmeneen vuoteen ensimmäinen Kokkolan jäähallissa pidetty konsertti. Yhtyeen konsertti Helsingin Musiikkitalossa maaliskuussa 2012 loppuunmyytiin kahta kuukautta ennen konserttipäivää. Vuonna 2013 Sata-Häme Soi -festivaalin Valkea Ruusu -viihdekonsertti oli rakennettu Guardia Nuevan ympärille.


title: Guardia Nueva

text: Orkesterin tukena toimii kannatusyhdistys, joka keskittyy orkesterin rahoitukseen ja konserttien järjestelyyn.


title: Hwang Ok-Sil

text: Hwang Ok-Sil (s. 25. maaliskuuta 1972 Pjongjang) on pohjoiskorealainen entinen kaukalopikaluistelija ja olympiamitalisti. Hän voitti pronssia 500 metrin matkalta Albertvillen olympialaisissa 1992 ajallaan 47,23 sekuntia. Hwang oli mukana myös Naganon kisoissa 1998, joissa hän oli mukana maansa seitsemänneksi sijoittuneessa 3 000 metrin viestijoukkueessa ja sijoittui 500 metrin matkalla 22:nneksi.


title: Drop Dead

text: Drop Dead on hardcore punk/thrashcore -yhtye Siegen albumi, joka julkaistiin kasettina 1984. 1994 Drop Dead julkaistiin cd:nä ja levylle laitettiin neljä kappaletta lisää vuonna 1985 julkaistulta kokoelmalevyltä "Cleanse the Bacteria".


title: Saint Mauricen alue

text: Saint Mauricen alue (, ) on yksi Sveitsin 148:sta ja Valais’n kantonin 14:stä hallinnollisesta alueesta. Saint Mauricen alue sijaitsee Ala-Valais’ssa, Rhônen molemmin puolin, Martignyn ja Genevenjärven välillä.


title: Saint Mauricen alue

text: Saint Mauricen alueella on 9 kuntaa, joista asukasluvultaan suurimmat ovat Saint Maurice ja Vernayaz. Alueen keskuspaikka on Saint Maurice. Saint Mauricen alueen asukasluku on 13 498 (31.12.2015). Väestö on kasvussa, sillä vuoden 2012 lopulla asukkaita oli 12 931. Alueen pinta-ala on 191 km² . Saint Mauricen alue on ranskankielinen: alueen asukkaista 90 % oli vuonna 2000 ranskankielisiä. Saksankielisiä oli noin 2 %, italiankielisiä noin 2 % ja muun kielisiä noin 6 %.


title: Mahakali

text: Mahakali () on yksi Nepalin neljästätoista vyöhykkeestä ja osa Nepalin Kaukolännen kehitysaluetta (Sudur Pashchimanchal). Mahakali on Nepalin läntisin vyöhyke. Se rajoittuu etelässä Intian Uttar Pradeshin ja lännessä Uttarakhandin osavaltioon sekä pohjoisessa Kiinan Tiibetiin. Idässä naapurina on Nepalin Seti.


title: Mahakali

text: Mahakalin pinta-ala on 6 989 neliökilometriä ja se on kooltaan Nepalin pienin. Vyöhykkeen väkiluku oli 860 475 vuonna 2001 ja 977 514 vuonna 2011. Mahakalin pääkaupunki ja samalla suurin kaupunki on Mahendranagar (Bhim Dutta; 106 666 as. vuonna 2011).


title: Mahakali

text: Mahakali jakaantuu seuraavaan neljään piirikuntaan (pohjoisesta etelään).


title: Äärimmäinen köyhyys

text: Äärimmäinen köyhyys on YK:n käyttämän määritelmän mukaan tila, jossa ihmiseltä tai perheeltä puuttuu tarvittavat varat päivittäisestä elämästä selviämiseen ja perusoikeuksista nauttimiseen.


title: Äärimmäinen köyhyys

text: YK:n vuosituhattavoitteista ensimmäinen on ”Äärimmäisen nälän ja köyhyyden poistaminen”. Siinä mittarina käytettiin alkujaan yhden dollarin käytettävissä olevaa rahamäärää päivässä (1985). Vuonna 2005 äärimmäisen köyhyyden raja-arvo päivitettiin 1,25 dollariin päivässä. Laskelmia äärimmäisestä köyhyydestä tehty myös muilla raja-arvoilla, kuten kahdella dollarilla vuorokaudessa. Tällaisen mittarin käyttöä on kritisoitu, sillä se on vahvasti sidoksissa länsimaalaiseen elämäntapaan. Rahan ostovoima vaihtelee myös voimakkaasti maasta toiseen.


title: Äärimmäinen köyhyys

text: Maailmanpankki arvioi alkuvuonna 2015, että äärimmäisen köyhyyden määrä putoaa 13,4 prosenttiin maailman väestöstä vuoden 2015 aikana. Tässä raja-arvona on käytetty 1,25 dollarin käytettävissä olevaa rahamäärää päivässä. Tämä merkitsee, että suhteellisena osuutena mitattu äärimmäisessä köyhyydessä elävien määrä on pienentynyt yli kaksi kolmasosaa vuoden 1990 arvioidusta 40,6 prosentista maailman väestöstä. Äärimäinen köyhyys on vähentynyt erityisen paljon Itä-Aasiassa ja Tyynenmeren ympäristössä. Sen sijaan Saharan etelänpuoleisessa Afrikassa - kehityksestä huolimatta - ei tavoitetta äärimmäisen köyhyyden puolittamisesta saavuteta vuoden 2015 aikana. Saharan etelänpuoleisessa Afrikassa ääriköyhyydessä elävien ihmisten lukumäärä lisääntyi 290 miljoonasta (vuonna 1990) 415 miljoonaan (2011). Kaikkiaan maailmassa arvioitiin olevan vuonna 2015 yhä noin 900 miljoonaa ihmistä, joilla ei ole käytettävissään 1,25 dollaria päivässä. Lisäksi noin 1,1 miljardia muuta ihmistä joutuu elämään köyhyydessä hyvin niukin varoin, alle 2 dollarilla päivässä.


title: Äärimmäinen köyhyys

text: Lukumäärällisesti suurimmat äärimmäisten köyhien ihmisten väestöryhmät ovat Maailmanpankin vuoden 2014 yhteenvedon mukaan Intiassa (33 % osuus maailman ääriköyhyydestä), Kiinassa (13 %), Nigeriassa (7 %), Bangladeshissa (6 %) ja Kongon demokraattisessa tasavallassa (5 %). Suhteellisesti eniten, yli 80 prosenttia väestöstä, eli vuonna äärimmäisessä köyhyydessä Kongon demokraattisessa tasavallassa, Liberiassa, Burundissa ja Madagaskarissa.


title: Äärimmäinen köyhyys

text: Monipuolisempi köyhyysmittari on Oxfordin yliopiston vuonna 2010 julkaisema maailmanlaajuinen moniulotteinen köyhyysindeksi (Global MPI, Global Multidimensional Poverty Index), jonka UNDP esitteli ja otti käyttöönsä samana vuonna. MPI-köyhyyteen vaikuttavina ulottuvuuksina arvioidaan koulutusta, terveydentilaa ja elinoloja. Moniulotteisen mittaustavan voidaan nähdä täydentävän kuvaa köyhyydestä ja mittaavan sitä laajemmin kuin Maailmanpankin äärimmäisen köyhyyden köyhyysraja, joksi on sovittu ostovoimakorjattu (PPP) käytettävissä oleva rahamäärä 1,25 dollarin/päivä (2005 tasolla).


title: Äärimmäinen köyhyys

text: Kesäkuun 2015 päivityksessä OPHI arvioi globaalin MPI-indeksin 101 maailman maalle. Vertailumaissa asuu yhteensä 75 prosenttia maailman väestöstä eli 5,2 miljardia ihmistä. Tästä joukosta 1,6 miljardia ihmistä voidaan todeta moniulotteisen köyhyysindeksin perusteella köyhiksi. Heistä 54 prosenttia asuu Etelä-Aasiassa ja 31 prosenttia Saharan eteläpuolisessa Afrikassa. Enemmistö, eli 70 prosenttia MPI-köyhistä asuu keskitulotason maissa.


title: Contheyn alue

text: Contheyn alue (, ) on yksi Sveitsin 148:sta ja Valais’n kantonin 14:stä hallinnollisesta alueesta. Contheyn alue sijaitsee Ala-Valais’ssa, Rhônen laakson molemmilla rinteillä, Martignyn ja Sionin välillä.


title: Contheyn alue

text:
Contheyn alueella on 5 kuntaa, joista suurimmat ovat Conthey ja Nendaz. Alueen keskuspaikka on Conthey.
Contheyn alueen asukasluku oli vuoden 2015 lopussa 27 312. Asukasluku on selvässä kasvussa, sillä kolme vuotta aiemmin, 31.12.2012 asukkaita oli 25 373. Alueen pinta-ala on 234 km² .


title: Contheyn alue

text: Contheyn alue on ranskankielinen: vuonna 2000 alueen vakituista asukkaista 91 % oli ranskankielisiä. Saksankielisiä oli noin 3 %, italiankielisiä noin 1 % ja muun kielisiä noin 5 %.


title: VBOX7

text: VBOX7 on bulgarialainen internetissä toimiva videopalvelu. Se on maansa suurin internetin videopalvelu. Lokakuusta 2007 lähtien VBOX7.com on ollut kokonaan Netinfon omistuksessa.


title: VBOX7

text: Sivusto avattiin 30. kesäkuuta 2006.


title: Ayako Yoshikawa

text: Ayako Yoshikawa (; s. 1. maaliskuuta 1933) on japanilainen entinen yleisurheilija, joka kilpaili pituushypyssä ja pikajuoksussa. Hän voitti hopeaa pituushypyssä Aasian kisoissa 1951 tuloksellaan 518 senttimetriä. Yoshikawa osallistui Helsingin olympialaisissa 1952 sekä 100 metrin juoksuun että pituushyppyyn. Tuolloin hän putosi 100 metrillä jo ensimmäisellä kierroksella, mutta oli kuudestoista pituushypyssä.


title: Entremontin alue

text: Entremontin alue (, ) on yksi Sveitsin 148:sta ja Valais’n kantonin 14:stä hallinnollisesta alueesta. Entremontin alue sijaitsee Ala-Valais’ssa, Dransejoen ja sen alkuhaarojen laaksoissa. Alue on tunnettu muun muassa Verbierin talviurheilualueesta ja Isosta Sankt Bernhardin solasta.


title: Entremontin alue

text: Entremontin alueella on 6 kuntaa, joista suurimmat ovat Bagnes ja Orsières. Alueen keskuspaikka on Sembrancher. Entremontin alueen asukasluku on 15 044 (31.12.2015). Väkimäärä on kasvussa, sillä vuoden 2012 lopussa asukkaita oli 14 514. Alueen pinta-ala on 633 km² .


title: Entremontin alue

text: Entremontin alueen vakituista asukkaista 92 % oli vuonna 2000 ranskankielisiä. Saksankielisiä oli noin 2 %, italiankielisiä noin 1 % ja muun kielisiä noin 5 %.


title: Ed Ballinger

text: Edward Pennington "Ed" Ballinger (s. 25. lokakuuta 1951 New York) on yhdysvaltalainen entinen miekkailija. Hän edusti seuratasolla Salle Santellia. Ballinger oli mukana maansa hopeaa floretin joukkuekilpailussa saaneessa joukkueessa vuoden 1975 Pan-Amerikan kisoissa ja oli samoissa kisoissa kuudes henkilökohtaisessa kilpailussa. Hän osallistui olympialaisiin kerran, vuonna 1976. Tuolloin Ballinger oli floretin henkilökohtaisessa kilpailussa jaetulla seitsemännellätoista sijalla ja oli mukana maansa seitsemänneksi sijoittuneessa joukkueessa.


title: Ed Ballinger

text: Ballinger on naimisissa miekkailija Sally Pechinskyn kanssa.


title: Karla Kienzl

text: Karla Kienzl (s. 21. lokakuuta 1922) on 1950-luvulla kilpaillut itävaltalainen ohjaskelkkailija. Hän voitti naisten yksinkelkkailun ensimmäisen maailmanmestaruuden Oslossa vuonna 1955. Euroopan-mestaruuskilpailuissa hän voitti kultamitalin vuonna 1951 ja sai lisäksi kaksi hopeaa vuosina 1954 ja 1955.


title: Volvo V60

text: Volvo V60 on Volvon vuodesta 2010 lähtien valmistama ylemmän keskiluokan farmariauto. Sen sedan-korinen sisarmalli on nimeltään Volvo S60.


title: Volvo V60

text: Ensimmäisen sukupolven V60 esiteltiin Pariisin autonäyttelyssä syksyllä 2010. Rinnakkaismalli S60 oli esitelty keväällä. Autot perustuvat samalle pohjalevylle kuin crossover-malli XC60.


title: Volvo V60

text: Vuoden 2012 Euro NCAP -kolaritestistä V60 sai tulokseksi täydet viisi tähteä.


title: Volvo V60

text: Autossa on vakiona "City Safety" -järjestelmä, joka auttaa välttämään hidasvauhtisia peräänajoja (nopeus enintään 30 km/h). Järjestelmä otettiin käyttöön jo aiemmin XC60-mallissa. "City Safety" jarruttaa autoa automaattisesti, jos kuljettaja ei reagoi ajoissa tilanteeseen, jossa edessä kulkeva ajoneuvo hidastaa äkkiarvaamatta vauhtiaan tai pysähtyy. Lisävarusteena on saatavana myös jalankulkijoiden havaitsemisjärjestelmä automaattisella täysjarrutuksella.


title: Volvo V60

text: V60:n bensiinimoottorit ovat 1,6-litrainen T3 (152 hv) sekä 2,0-litraiset T4 (190 hv), T5 (245 hv) ja T6 (306 hv). Dieselvaihtoehdot ovat puolestaan 2,0-litraiset D2 (120 hv), D3 (150 hv), D4 (190 hv) ja D5 (225 hv). Nelivetoisessa AWD-mallissa D4-moottori on 2,4-litrainen ja varustettu aina kuusiportaisella automaattivaihteistolla. T5:ssä, T6:ssa sekä D5:ssä on kahdeksanportainen automaatti. Muiden moottorien yhteydessä on kuusivaihteinen manuaali- tai automaattivaihteisto.


title: Volvo V60

text: V60:sta esiteltiin myös maastokelpoisempi Cross Country -malli. Siinä on korkeampi maavara, neliveto ja koria suojaavia muoviosia. Moottorivaihtoehdot Cross Countryssa ovat T5 (245 hv), D3 (150 hv) ja D4 (190 hv), jonka saa myös nelivetoisena. Vaihteistot ovat samat kuin normaaleissa V60-malleissa.


title: Volvo V60

text: Geneven autonäyttelyssä keväällä 2013 esiteltiin kasvojenkohotuksen kokenut V60. Ajovaloihin tehtiin muutoksia ja ne olivat nyt yhtä kokonaisuutta. Etusäleikön kromikehys jätettiin pois, ja vaakasuuntaisten ripojen määrä muuttui kolmesta neljään. Etupuskurin visuaalista ilmettä muutettiin keskiosan ilmanottoaukon korostetummalla muotoilulla.


title: Volvo V60

text: Toisen sukupolven V60 esiteltiin Geneven autonäyttelyssä keväällä 2018. Se perustuu samalle SPA-pohjalevyrakenteelle kuin muun muassa toisen sukupolven XC60 ja noudattaa muotoilussaan samoja piirteitä kuin suurempi V90-malli. Edeltäjäänsä verrattuna uusi V60 on kasvanut pituutta lähes 13 senttimetriä. 529-litrainen tavaratila puolestaan on 99 litraa aiempaa suurempi.


title: Volvo V60

text: V60 Cross Country esiteltiin syksyllä 2018. Maavara on 75 millimetriä normaalia korkeampi ja neliveto on aina vakiona.


title: Bheri

text: Bheri () on yksi Nepalin neljästätoista vyöhykkeestä ja osa Keskilännen kehitysaluetta (Madhya Pashchimanchal). Vyöhyke rajautuu etelässä Intian Uttar Pradeshin osavaltioon. Nepalin vyöhykkeistä naapureita ovat Seti lännessä, Karnali pohjoisessa ja Rapti idässä.


title: Bheri

text: Vyöhykkeen pinta-ala on 10 545 neliökilometriä ja vuonna 2001 siellä asui 1 417 805 ihmistä. Vuonna 2011 väkiluku oli jo viidenneksen korkeampi, 1 701 767.


title: Bheri

text: Bherin vyöhykkeen pääkaupunki on Nepalgunj (Nepalganj, 73 779 as. vuonna 2011). Birendranagar (Bīrendranagar, Wīrendranagar; 47 914 as., 2011) toimii Bherin, Raptin ja Karnalin vyöhykkeiden muodostaman Keskilännen kehitysalueen hallintokeskuksena. Vyöhykkeen muita yli 30 000 asukkaan kaupunkeja ovat Gulariya (Gularia, Gulariyā, 55 747 as. 2011) ja Kohalpur (36 019 as. 2011; kaupungiksi 2014).


title: Bheri

text: Vyöhyke jakaantuu viiteen piirikuntaan.


title: Gisela Hämmerling

text: Gisela Hämmerling (s. 26. joulukuuta 1969) on sveitsiläinen judoka, joka uransa aikana edusti seuratasolla Judo Club Usteria.


title: Gisela Hämmerling

text: Hämmerling voitti pronssia Pamplonan EM-kisoista 1988 alle 56-kiloisten sarjasta. Hän osallistui vuoden 1992 olympialaisiin, joissa hän sijoittui jaetulle kuudennelletoista tilalle alle 61-kiloisten sarjassa. Hämmerling voitti samana vuonna Baselin kansainvälisen turnauksen samassa painoluokassa. Hän voitti urallaan yhteensä neljä maansa mestaruutta ja sai Sveitsin-mestaruuskilpailuista myös kaksi hopeamitalia.


title: Ryōan-ji

text: Ryōan-ji, myös Ryoanji (, "Rauhallisen lohikäärmeen temppeli") on zenbuddhalainen temppeli Japanissa Kiotossa alueella, jonka aikoinaan omisti Fujiwaran suku. Temppeli on kuuluisa erityisesti zen-puutarhasta, joka on 1400-luvun lopulta. Se edustaa zenbuddhalaisessa Rinzain koulukunnassa Myōshin-ji-suuntausta. Temppeli liitettiin Unescon maailmanperintöluetteloon vuonna 1994 osana Muinaisen Kioton historiallisten monumenttien muodostamaa kokonaisuutta. Temppelin maailmanperintöluetteloon liitetty alue on 3,9 hehtaarin laajuinen.


title: Ryōan-ji

text: Ryōan-jin kuuluisassa zen-puutarhassa on 15 kiveä, joista vain 14 näkyy yhtä aikaa riippumatta siitä, mistä suunnasta niitä katsoo. Kivet ovat viidessä kolmen kiven ryhmässä. Kerrotaan, että vain se, joka on saavuttanut satorin, voi nähdä kaikki 15 yhtä aikaa.


title: Linga

text: Linga (myös "Lingam", "Shiva linga", Sanskrit लिङ्गं , tarkoittaa "merkkiä" tai "symbolia") on Shiva-jumalan symboli, jossa muodossa häntä useimmiten palvotaan. Linga on kivipaaden esittämä fallossymboli, joka seisoo "yonin", mukaillun naisen sukuelimen päällä.


title: Linga

text: Shivan palvojat kunnioittavat lingaa uhraamalla sille kukkia, maitoa, puhdasta vettä, hedelmiä, lehtiä ja riisiä.


title: Miguel Hesayne

text: Miguel Esteban Hesayne (s. 26. joulukuuta 1922 Azul, Buenos Aires) on 12. joulukuuta 1948 vihitty argentiinalainen pappi. Hänet vihittiin piispaksi 4. kesäkuuta 1975, ja hän toimi Viedman hiippakunnan piispana, kunnes erosi 28. kesäkuuta 1995. Hän kritisoi avoimesti vuosina 1976–1983 Argentiinaa hallinnutta junttaa. Hän on jatkanut hallituksen päätösten arvostelua myös demokratian, varsinkin Carlos Menemin ja tämän seuraajan Fernando de la Rúan aikana.


title: Tōkyō kōgyō daigaku

text:
Tōkyō kōgyō daigaku on Tokiossa toimiva teknillinen yliopisto. Siellä on noin kymmenetuhatta opiskelijaa, joista puolet jatko-opiskelijoita.
Se perustettiin vuonna 1881 ammattikouluna, 1890 siitä tuli teknillinen koulu ja 1901 teknillinen korkeakoulu.
Yliopisto toimii Tokiossa kolmella kampusalueella: Ooyakaman, Suzukakedain ja Tamachin kampuksilla.


title: Tōkyō kōgyō daigaku

text: Oppilaitos pääsi vuonna 2010 "Times Higher Educationin" yliopistojen ranking-listalle (200 parasta) toisena kahdesta tokiolaisesta Tokion yliopiston ohella.


title: Pierre Nihant

text: Pierre Nihant (5. huhtikuuta 1925 Blegny-Trembleur, Liège – 12. tammikuuta 1993 Blegny-Trembleur, Liège) oli belgialainen pyöräilijä. Hän sai vuoden 1948 kesäolympialaisissa Lontoossa hopeaa 1 000 metrin aika-ajossa.


title: Leviathan

text: Leviathan ja Leviatan tarkoittavat muun muassa seuraavia:


title: Jacques Dupont

text: Jacques Dupont (s. 19. kesäkuuta 1928) on ranskalainen pyöräilijä. Hän voitti kultamitalin 1 000 metrin aika-ajossa vuoden 1948 kesäolympialaisissa Lontoossa. Lisäksi hän muodosti José Beyaert'n ja Alain Moineaun kanssa joukkueen, joka sai pronssia joukkuemaantieajosta.


title: Jacques Dupont

text: Dupont voitti myös Pariisi–Toursin vuosina 1951 ja 1955; jälkimmäisellä kerralla hän voitti ennätysnopeudellaan (253 km keskimäärin 43,666:lla kilometrillä tunnissa) Ruban Jaunen.


title: Valtio-opin opiskelijat

text: Valtio-opin Opiskelijat ry (VOO) on Helsingin yliopiston yleisen valtio-opin opiskelijoita edustava poliittisesti ja uskonnollisesti sitoutumaton ainejärjestö. Yhdistys on perustettu vuonna 1960. Yhdistys viettää vuosijuhliaan perinteisesti helmikuussa. VOO on yksi Helsingin yliopiston valtiotieteellisen tiedekunnan suurimmista ainejärjestöistä. Yhdistys toimii läheisessä yhteistyössä tiedekuntajärjestö Kannunvalajien ja alumniyhdistys Valtio-opin seniorien kanssa. VOO julkaisee Policy-lehteä.


title: Valtio-opin seniorit

text: Valtio-opin seniorit ry on vuonna 1999 perustettu Helsingin yliopiston valtiotieteellisen tiedekunnan yleisen valtio-opin alumnijärjestö. Yhdistyksen tarkoituksena on koota yhteen Helsingin yliopiston yleisen valtio-opin oppiaineen entisiä opiskelijoita ja ylläpitää yhteyksiä heidän välillään ja myös entisten ja nykyisten opiskelijoiden kesken.


title: Luettelo televisiosarjan Twin Peaks henkilöhahmoista

text: Tämä on luettelo televisiosarjan "Twin Peaks" henkilöhahmoista.


”Bill Bailey, Won’t You Please Come Home?” on Hughie Cannonin säveltämä ja sanoittama musiikkikappale vuodelta 1902. Se pohjautui amerikkalaiseen "coon song" -perinteeseen, jossa mustat esitettiin stereotyyppisinä ja nykymittapuulla rasistisina karikatyyreinä. Cannon kirjoitti laulun jatkoksi vuotta aikaisemmin ilmestyneelle, Walter Wilsonin ja John Queenin kirjoittamalle kappaleelle ”Ain’t Dat a Shame”.


title: Bill Bailey, Won’t You Please Come Home?

text: Tarina saattaa perustua oikeaan Bill Bailey -nimiseen henkilöön, mutta tarkalleen ei tiedetä, kenestä on kyse. Yksi mahdollisuus on trumpetinsoittaja ja musiikinopettaja Willard Godfrey Bailey Jacksonista, Michiganista. ”Ain’t Dat a Shamen” ja ”Bill Bailey, Won’t You Please Come Homen” jälkeen ilmestyi lukuisia muita Bill Baileyn mainitsevia kappaleita. Cannon kirjoitti oman jatkonsa kappaleelle nimellä ”He Done Me Wrong”, jonka alaotsikko oli ”death of Bill Bailey” (”Bill Baileyn kuolema”).


text: Kappaleen esitti ensimmäisen kerran John Queen vaudeville-esityksessä, ja ensimmäisen nauhoitteen teki laulaja Arthur Collins vuonna 1902.


text: Kappale tunnetaan myös nimillä ”Won’t You Come Home Bill Bailey” ja ”Bill Bailey”.


title: Srmy

text: Suomen Rytmimusiikin Ystävät ry (SRMY) on vuonna 2006 perustettu yhdistys joka järjestää musiikkitapahtumia sekä musiikkikoulutusta.


title: Krikotyreotomia

text: Krikotyreotomia on toimenpide, jossa tehdään henkitorveen aukko kilpiruston ja sormusruston välille, kohtaan jossa sijaitsee näitä rustoja yhdistävä ligamentti ().


title: Krikotyreotomia

text: Krikotyreotomia tehdään tyypillisesti henkeä uhkaavassa tilanteessa, kuten vieraan esineen tukkiessa hengitystiet, kurkunpään turvotuskohtauksen sattuessa (esimerkiksi hereditaarinen angioödeema) tai kasvojen ja pään vakavien onnettomuuksien seurauksena. Krikotyreotomia tehdään lähes aina vasta viimeisenä keinona, jos hengitysputken asettaminen suun tai nenän kautta on mahdotonta. Vaikka krikotyreotomia voidaan tehdä hengenpelastustarkoituksessa äärimmäisissä olosuhteissa, on tekniikka kuitenkin käyttökelpoinen ainoastaan väliaikaiseksi toimenpiteeksi, kunnes varsinaiset hengitystiet saadaan toimintakykyisiksi.


title: Wasedan yliopisto

text: Wasedan yliopisto on Tokiossa toimiva yksityinen yliopisto, yksi Japanin maineikkaimmista. Se on perustettu 1882. Nykyisin yliopistossa on lähes 54 000 opisikelijaa, joista noin 8 500 jatko-opiskelijoita. Etenkin sen valtio-opin ja taloustieteiden tiedekunta on kuuluisa: seitsemän toisen maailmansodan jälkeisistä pääministereistä on ollut Wasedan aikaisempia opiskelijoita.


title: Hubert Hammerer

text: Hubert Hammerer (10. syyskuuta 1925 Egg in Vorarlberg – 24. maaliskuuta 2017) oli itävaltalainen ampuja. Hän voitti Rooman kesäolympialaisissa 1960 kultamitalin 300 metrin vapaakiväärin asentokilpailussa. 50 metrin pienoiskiväärin asennoissa hän jäi 11. sijalle.


title: Hubert Hammerer

text: Hammerer kilpaili myös Tokion kesäolympialaisissa 1964 mutta ei päässyt mitaleille. Hän sijoittui 300 metrin vapaakiväärin asentokilpailussa yhdeksänneksi; 50 metrin pienoiskiväärin makuukilpailussa hän jäi 28. ja asentokilpailussa 31. sijalle.


title: Joe Flacco

text: Joseph Vincent "Joe" Flacco (s. 16. tammikuuta 1985, Aubudon, New Jersey) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Baltimore Ravensissa.


title: Joe Flacco

text: Flacco pelasi ennen NFL:ää sekä Pittsburghin että Delawaren yliopistojen joukkueissa. Hänet varattiin vuoden 2008 NFL:n varaustilaisuuden ensimmäisen kierroksen 13. pelaajana, jolloin hänestä tuli kaikkien aikojen pienimmällä numerolla Delawaren yliopistosta varattu pelaaja.


title: Joe Flacco

text: Tulokaskautensa Flacco aloitti Ravensin kolmantena pelinrakentajana, mutta hänestä tuli aloittaja jo kauden ensimmäisessä ottelussa muiden pelinrakentajien Kyle Bollerin sekä Troy Smithin jouduttua sivuun. Hän onnistui myös vakiinnuttamaan paikkansa Ravensin aloittajana, ja johdatti joukkueen lopulta konferenssifinaaleihin, jossa Pittsburgh Steelers osoittautui kuitenkin vahvemmaksi.


title: Joe Flacco

text: Seuraavalla kaudella Flacco jatkoi vahvoja esityksiään, ja tällä kertaa pudotuspeleissä taival päättyi toisella kierroksella Indianapolis Coltsia vastaan. Kaudella 2012 joukkue eteni viimein Super Bowliin, jossa vastaan asettui NFC-konferenssin mestari San Francisco 49ers.


title: Joe Flacco

text: Flacolla on henkilökohtaiset sponsorisopimukset urheiluvälinevalmistaja Reebokin sekä pizzeriaketju Pizza Hutin kanssa.


title: Joe Flacco

text: Baltimore Orioles varasi Flacon veljen, Mike Flacon, baseballin ammattilaisliigan MLB:n vuoden 2009 varaustilaisuudessa 31. kierroksella.


title: Heikki Aittokoski

text: Heikki Aittokoski (s. 30. marraskuuta 1970 Jyväskylä) on suomalainen toimittaja. Hän työskentelee Helsingin Sanomien ulkomaantoimittajana.


title: Heikki Aittokoski

text: Aittokoski on opiskellut poliittista historiaa Helsingin yliopistossa. Hän aloitti Helsingin Sanomissa vuonna 1995 työskennellen ensin kulttuuritoimituksessa. Aittokoski oli HS:n Berliinin kirjeenvaihtaja 1998–2001, ulkomaantoimituksen varaesimies 2002–2007 ja Brysselin kirjeenvaihtaja 2006. Vuosina 2007–2012 hän toimi ulkomaantoimituksen esimiehenä, minkä jälkeen hän palasi ulkomaantoimittajaksi. Vuosina 2014–2015 Aittokoskella oli Jone Nikulan kanssa HSTV:ssä keskusteluohjelma Nikula, Aittokoski ja maailma (NAM).


title: Heikki Aittokoski

text: Vuonna 2014 Aittokoski sai Suomen Kuvalehden journalistipalkinnon. Hän oli ehdolla myös Bonnierin vuoden 2014 Vuoden journalisti -palkinnon saajaksi. Hänen teoksensa "Narrien laiva – Matka pieleen menneessä maailmassa" (2013) sai Lauri Jäntin säätiön kunniamaininnan vuonna 2014. Vuonna 2016 hänen teoksensa "Kuolemantanssi – Askeleita nationalismin Euroopassa" valittiin Tieto-Finlandia-palkintoehdokkaaksi. Vuonna 2017 Aittokoski sai tiedonjulkistamisen valtionpalkinnon pitkäjänteisestä journalistisesta työstä.


title: Hoilolan kirkko

text: Hoilolan luterilainen kirkko (myös Hoilolan rajaseutukirkko) on yksi Joensuun kaupungin itäosan käsittävän Vaara-Karjalan seurakunnan kirkoista Hoilolan kylässä entisen Tuupovaaran kunnan alueella lähellä Venäjän rajaa. Kirkon suunnitteli arkkitehti Veikko Larkas ja sen rakentamisen rahoittivat pääasiassa Kirkon Lahja Oy, Amerikan luterilaiset kirkot ja kirkkohallitus. Kirkon harjannostajaiset olivat 27. elokuuta 1949 ja sen vihki Kuopion hiippakunnan piispa Eino Sormunen 5. heinäkuuta 1950. Hoilolan kirkossa on noin 150 istumapaikkaa ja siellä pidetään nykyisin jumalanpalvelus noin kerran kuussa.


title: Hoilolan kirkko

text: Hoilolan kirkko rakennettiin korvaamaan luovutetulle alueelle jäänyttä Korpiselän luterilaista kirkkoa. Hoilola kuului Soanlahden seurakuntaan kuuluneeseen Korpiselän rukoushuonekuntaan, joka lakkautettiin vuoden 1949 lopulla suurimman osan rukoushuonekunnan alueesta jäätyä Neuvostoliitolle luovutetulle alueelle. Tämän jälkeen Hoilola ja muu Suomen puolelle jäänyt Korpiselän alue tulivat kuulumaan Tuupovaaran seurakuntaan vuoteen 2005 asti jolloin Tuupovaaran ja Kiihtelysvaaran seurakunnat yhdistyivät Vaara-Karjalan seurakunnaksi. Luovutetun alueen seurakuntien lakkauttaminen oli tiedossa Hoilolan kirkkoa rakennettaessa, jonka vuoksi 11. marraskuuta 1949 perustettiin Korpiselän rajaseutukirkkoyhdistys ry, jolle seurakunnan kiinteä- ja irtainomaisuus siirrettiin. Rajaseutukirkkoyhdistyksen omistama kirkko siirtyi Tuupovaaran seurakunnan omistukseen vuonna 1970.


title: Hoilolan kirkko

text: Hoilolan kirkon esineistö on peräisin pääasiassa luovutettujen alueiden kirkoista ja seurakunnilta. Korpiselän rukoushuonekunnalta siityi "seuraajalleen" Korpiselän rajaseutukirkkoyhdistykselle ehtoolliskalusto, harmoni ja messukasukka. Hoilolan alttaritaulu on Pietarissa työskennelleen sveitsiläissyntyisen kuvanveistäjä Bottan maalaama "Kristus nousee kuolleista" ja se on peräisin Ruskealan seurakunnan kirkosta, jonne Botta oli lahjoittanut sen 1876 korvaukseksi Ruskealan siltojen käytöstä marmorin kuljettamisessa Pietariin. Koiviston seurakunta luovutti Koiviston kirkosta evakuoidun 36-kynttiläisen ja 240-lasiprismaisen kattokruunun Korpiselän rajaseutukirkkoyhdistykselle 1950. Hoilolan 80 kiloa painava kirkonkello on peräisin Suursaaren kirkosta ja Suursaaren seurakunta lahjoitti sen Korpiselän rukoushuonekunnalle 1949. Räisälän seurakunnasta saatiin kolme papinkappaa, alttariliina ja saarnatuolin kirjaliina. Kynttilänjalat, kolehtihaavi, hautauslapio ja ripityskalusto ovat peräisin Impilahden seurakunnalta.


title: Jang Bahadur

text: Jang Bahadur Rana (18. kesäkuuta 1816 – 25. helmikuuta 1877) oli Nepalin hallitsija ja Rana-dynastian perustaja. Hän on Nepalin historian merkittävimpiä hahmoja. Hän pääsi eroon hovissa esiintyneistä klikeistä, uudisti hallintoa ja lainsäädäntöä ja pyrki modernisoimaan Nepalia. Toisaalta hän vei maan diktatuuriin ja eristi sen ulkomaailmasta, jolloin Nepal jäi jälkeen muualla tapahtuneesta kehityksestä.


title: Maurice Jones-Drew

text: Maurice Christopher Jones-Drew (s. 23. maaliskuuta 1985, Oakland, Kalifornia) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan Jacksonville Jaguarsissa.


title: Maurice Jones-Drew

text: 170-senttinen Jones-Drew on yksi NFL:n lyhyimmistä pelaajista, mutta on kuitenkin onnistunut luomaan maineen yhtenä parhaista keskushyökkääjistä.


title: Maurice Jones-Drew

text: Jaguars varasi UCLA:n yliopistojoukkueessa pelanneen Jones-Drewin vuoden 2006 NFL:n varaustilaisuudessa toisella kierroksella yhteensä 60. pelaajana. Yleisesti tämän oletettiin johtuneen Jones-Drewin pienestä koosta, jonka monet olettivat estävän hänen menestyksensä ammattilaiskentillä, vaikka hänen taitonsa olivatkin yleisesti tiedossa.


title: Maurice Jones-Drew

text: Tulokaskaudellaan hän tuli toiseksi parhaan hyökkäävän tulokkaan äänestyksessä Tennessee Titansin pelinrakentajan Vince Youngin jälkeen.


title: Maurice Jones-Drew

text: Kaudella 2009 Jones-Drew valittiin NFL:n tähdistöotteluun Pro Bowliin.


title: Nick Hardwick

text: Nicholas Adam "Nick" Hardwick (s. 2. syyskuuta 1981 Franklin, Indiana) on yhdysvaltalainen entinen amerikkalaisen jalkapallon pelaaja, pelipaikaltaan sentteri. Hän pelasi koko 11-vuotisen ammattilaisuransa ajan NFL-liigan San Diego Chargersissa.


title: Nick Hardwick

text: Purduen yliopiston joukkueessa pelannut Hardwick varattiin vuoden 2004 NFL:n varaustilaisuuden kolmannella kierroksella, koko tilaisuuden 66. pelaajana. Hänet valittiin kaudella 2006 NFL:n tähdistöotteluun Pro Bowliin. Kauden jälkeen hän allekirjoitti Chargersin kanssa kuuden vuoden ja 17 miljoonan dollarin jatkosopimuksen.


title: Nick Hardwick

text: Hardwick kertoi kauden 2011 loputtua pohtivansa uransa lopettamista. Lopulta hän kuitenkin kertoi jatkavansa ainakin seuraavan kauden. Lopulta Hardwick ilmoitti helmikuussa 2015 lopettavansa uransa 11 kauden jälkeen. Viimeisellä kaudellaan Hardwick kykeni niskavamman vuoksi pelaamaan vain yhdessä ottelussa.


title: LTV A-7 Corsair II

text: LTV A-7 Corsair II oli jatkokehitystyön tulos saman lentokonevalmistajan (Chance Vought, myöhempi Ling-Temco-Vought) F-8 Crusader laivaston hävittäjäkoneesta. Corsair II oli Crusaderia jonkin verran pienempi ja hitaampi. Konstruktio oli tarkalleen ottaen samankaltainen: yksimoottorinen suihkumoottorikäyttöinen ylätaso, nuolimuotoisin siivin varusteltuna. Palvelukseenastuminen tapahtui vuonna 1965.


title: LTV A-7 Corsair II

text:
A-7 Corsair II saapui korvaamaan keveämpää, samaten yksimoottorista, mutta alatasoista Douglas A-4 Skyhawkia. Omilta osiltaan myös hieman hitaamman sekä keskiraskaan, kaksimoottorisen laivastopommittaja Douglas A-3 Skywarriorin sotilastehtävät siirtyivät Corsair II:n kannettaviksi. Näin ollen koneen pääasiallinen käyttötarkoitus oli olla rynnäkköpommittajana.
Skyhawkin palvelusura kesti lähes A-7:n vastaavan päättymiseen saakka. Kreikan ilmavoimat on tosin käyttänyt A-7 Corsair II:ta huomattavan pitkään. Skyhawkiin verrattuna, kykenee Corsair II ottamaan n. 1/3 raskaamman asekuorman (6 700 kg), mikä on yksimoottoriselle koneelle varsin paljon. A-7 Corsair II oli vain hieman A-4 Skyhawkia nopeampi (merenpinnan tasolla, n. Mach 0.9, yläkorkeuksissa maksimissaan Mach 1.1-1.2).


title: LTV A-7 Corsair II

text: Koneen palvelusuraa osaltaan pidensi North American A-5 Vigilanten kehitystyöhön liittyneet vaikeudet. Vigilanten suunniteltuun, nopeasti lennettyyn matalalla tapahtuvaan pommitukseen oli liittynyt ilmeisiä teknisiä vaikeuksia. Se päätyikin pääasiallisesti tiedustelukäyttöön myöhempänä (tunnuksella RA-5).


title: LTV A-7 Corsair II

text: Ylätasoinen sotilaskone on suhteellisen helppo tunnistaa rakenteensa puolesta. Ilmanottoaukko on varsin kookas, ja sen sijainti on rungon alapuolella. Osa koneen aseistuksesta (kuten ilmataisteluohjukset) voidaan siipien ohella kiinnittää rungon etuosaan, ennen siipiä. Suihkumoottorin valmistaja oli Allison. Aseistukseen kuuluu 20 mm lentokonetykki, jonka sijoitus on sekin eturungossa.


title: LTV A-7 Corsair II

text: 2000-luvulla tämän Vietnamin sotaan osallistuneen sotakoneen tehtävät on perinyt Boeing F/A-18 Hornet. Eurooppalaisvalmisteisista vastaavista rynnäköintiin kykenevistä sotilaslentokoneista, lienee kaikkein vertailukelpoisin Sepecat Jaguar.


title: Red Blooded Woman

text:
"Red Blooded Woman" on pop- ja R&B -kappale Kylie Minoguen albumilta "Body Language" (2003). Se julkaistiin vuonna 2004 ja sen kirjoittivat Johnny Douglas ja Karen Poole. B-puolia ovat "Almost a Lover" ja "Cruise Control".
Kappale esitettiin myös TV-konsertissa "Money Can't Buy" (2003).


title: Love at First Sight

text: "Love at First Sight" on dancepopkappale Kylie Minoguen albumilta "Fever" (2001). Se julkaistiin singlenä 10. kesäkuuta 2002, ja sen kirjottivat Kylie Minogue, Richard Stannard, Julian Gallagher, Ash Howes ja Martin Harrington.


title: Valuuttavaranto

text: Valuuttavarannolla tarkoitetaan yleensä maan keskuspankin hallussa olevaa ulkomaista valuuttaa, ulkomaisia saamisia ja jalometallivaroja, joita pidetään ensisijaisesti maan kansainvälisen maksuvalmiuden turvaamiseksi.


title: Valuuttavaranto

text: Maailman suurin valuuttavaranto on Kiinan keskuspankilla, jonka valuuttavarannon arvo oli 2 800 miljardia Yhdysvaltain dollaria vuoden 2010 lopussa.


title: Valuuttavaranto

text:
Valuuttavarannon hallussapito ja hoito on yksi Suomen Pankin tehtävistä.
Suomen Pankin valuuttavaranto koostuu Yhdysvaltain dollareista, Englannin punnista, Japanin jeneistä ja Sveitsin frangeista, sekä kullasta ja erityisten nosto-oikeuksien määräisistä eristä.


title: Valuuttavaranto

text: Lokakuussa 2010 Suomen keskuspankin valuuttavarannon arvo oli 7,431 miljardia euroa.


title: Valuuttavaranto

text: Euroopan keskuspankin valuuttavaranto luotiin euron käyttöönoton yhteydessä 1.1.1999, jolloin eurojärjestelmään liittyneet kansalliset keskuspankit siirsivät valuuttavarantoja EKP:lle. Euroopan keskuspankin valuuttavarannon hoidon tavoitteena on taata varannon likvidiys sijoittamalla varat tuottavasti ja turvallisesti. EKP:n valuuttavaranto koostuu Yhdysvaltain dollareista, Japanin jeneistä, kullasta ja Kansainvälisen valuuttarahaston erityisnosto-oikeuksista.


title: Valuuttavaranto

text: Elokuussa 2014 koko euroalueen valuuttavarantojen arvo oli 594 136 miljardia euroa.


title: Per-Henrik Nyman

text: Per-Henrik Nyman (6. maaliskuuta 1927 Turku – 11. maaliskuuta 2015 Porvoo) oli suomalainen televisiokasvo, entinen Porvoon kaupunginjohtaja ja Ruotsalaisen kansanpuolueen kansanedustaja Uudenmaan läänin vaalipiiristä.


title: Per-Henrik Nyman

text: Nyman opiskeli Åbo Akademissa. Hän siirtyi jo nuorena Porvooseen, joka tunnettiin hänen kotikaupunkinaan. Hän toimi Yleisradion tehtävissä jo 1940-luvulta, erityisesti viihde- ja urheilutoimituksissa muun muassa selostajana sekä toimituspäällikkönä 1970-luvun taitteessa. Vuonna 1974 hänestä tuli Borgåbladetin päätoimittaja ja vuonna 1982 hänet valittiin kaupunginjohtajaksi. Hän toimi kansanedustajana vuosina 1987–1991.


title: The Phil Spector Christmas Album

text: The Phil Spector Christmas Album on tuottaja Phil Spectorin artistien joululevy vuodelta 1963. Albumin alkuperäinen nimi oli "A Christmas Gift for You from Phil Spector", mutta se tunnettaneen parhaiten myöhemmin annetuilla nimillä. Albumin ilmestyessä Spector oli jo julkaissut tusinan verran maailmanlaajuisia hittejä pääasiassa omalla itsenäisellä Philles-levymerkillään. Popartistit olivat toki tehneet joululevyjä aikaisemminkin, kuten esimerkiksi Elvis vuonna 1957, mutta Spector halusi perinteisiin tulkintoihin uutta 60-luvun soundia. Spectorhan oli ensimmäisiä tuottajia, joilla oli oma tunnistettava "äänimaisema". Spectorin tapauksessa puhutaan hänen luomastaan "äänivallista", "Wall of Sound".


title: The Phil Spector Christmas Album

text: Levyllä esiintyvät artistit ovat Spectorin silloiset huippunimet The Crystals, The Ronettes, Darlene Love sekä Bob B. Soxx and The Blues Jeans. Yhtyeiden päävokalistit ovat Lala Brooks (The Crystals), Ronnie Spector (The Ronettes) ja Bobby Sheen (Bob B. Soxx). Lisäksi Spector itse esiintyy viimeisellä raidalla "Silent Night" muiden esiintyjien kanssa.


title: The Phil Spector Christmas Album

text: Levyllä soittavat muusikot ovat sellaisia Spectorin luottomiehiä kuin pianisti Leon Russell, kitaristi Nino Tempo sekä Sonny Bono, joka tuli mukaan lyömäsoittimiin sovittaja Jack Nitzschen lisäksi. Äänityspaikkana on ollut Gold Star Studio.


title: The Phil Spector Christmas Album

text: Albumi pääsi ensi kerran brittilistalle joulukuussa 1972. Itse asiassa The Beatles oli vaikuttamassa tähän Apple-merkillä ilmestyneeseen uudelleenjulkaisuun, koska yhtye oli tehnyt yhteistyötä Spectorin kanssa "Let It Be" -albumilla kuten myös John Lennon ja George Harrison omilla soololevyillään. Albumin ensijulkaisu Deccan London American -merkillä oli Britanniassa saanut melko vähän huomiota. Myöhemmin sellaiset tiskijukat kuin Tony Blackburn ja BBC Radio Onen synty saivat aikaan sen, että albumia soitettiin säännöllisesti joulumusiikkiohjelmissa. Albumia mainostettiin myös jakelemalla punavalkoista "Back to Mono" -merkkiä, jollainen on myös tämän painoksen levykannessa esiintyvällä joulupukilla.


title: The Phil Spector Christmas Album

text: Tultaessa vuodelle 1974 Warner Brothers oli perustanut uuden levymerkin Phil Spectorin nimelle ja tällöin kyseinen joululevy julkaistiin nimellä "Phil Spector's Christmas Album" ja se sai uuden levykannen.


title: The Phil Spector Christmas Album

text: Vuonna 1975 perustettiin yhtiö Phil Spector International ja Spectorin single- ja albumituotantoa julkaistiin uudelleen. Näin myös joulualbumin osalta. Tällä kertaa levykansi oli sama kuin Applen painoksessa, mutta kappaleet oli masteroitu ennenkuulumattomista stereonauhoista. Samat masternauhat julkaistiin vuonna 1983 tupla-albumilla, jonka Impression Records julkaisi kunnianosoituksena nimellä "Phil Spector's 'Amazing Wall of Sound' ".


title: The Phil Spector Christmas Album

text:
Levyn on myös julkaissut uudelleen vuonna 1987 Chrysalis Records / Spector Records International, jonka osoite on ollut 12 Stratford Place, London W1N 9AF. Painoksessa on alkuperäinen kansikuva ja alkuperäiset artistit. Tämän uusintajulkaisun esittelytekstin on laatinut Tim Blackmore lokakuussa 1987. Hän on myös haastatellut Spectoria.
Sivu 1:


title: The Phil Spector Christmas Album

text:
1. "White Christmas" • Darlene Love
2. "Frosty the Snowman" • The Ronettes
3. "The Bells of St. Mary" • Bob B. Soxx & The Blue Jeans
4. "Santa Claus Is Comin' to Town" • The Crystals
5. "Sleigh Ride" • The Ronettes
6. "(It's a) Marshmallow World" • Darlene Love
Sivu 2:


title: The Phil Spector Christmas Album

text:
1. "I Saw Mommy Kissing Santa Claus" • The Ronettes
2. "Rudolph the Red-Nosed Reindeer" • The Crystals
3. "Winter Wonderland" • Darlene Love
4. "Parade of the Wooden Soldiers" • The Crystals
5. "Christmas (Baby Please Come Home)" • Darlene Love
6. "Here Comes Santa Claus" • Bob B. Soxx & The Blue Jeans
7. "Silent Night" • Phil Spector ja artistit


title: Levoton veri

text: Levoton veri (ruotsinkielinen versio "Oroligt blod") on Teuvo Tulion ohjaama suomalainen elokuva vuodelta 1946.


title: Levoton veri

text: Elokuvassa sisarukset Sylvi ja Outi rakastavat samaa miestä, Sylvin puolisoa Valteria. Avioparin välit rikkoutuvat lapsen kuoleman vuoksi. Sokeutunut Sylvi aavistaa Valterin olevan hänelle uskoton ja vakoilee aviomiestään ja sisartaan. Vähitellen hänen mielenterveytensä järkkyy kohtalokkain seurauksin.


title: Levoton veri

text: Kriitikko luonnehtii elokuvaa hurjaksi ja hulluksi. Regina Linnanheimo sai roolisuorituksestaan Jussi-palkinnon. Elokuvan ruotsinkielisessä versiossa on mukana myös ruotsalaisia näyttelijöitä, muun muassa Hans Strååt (Valter) ja Harriet Philipson (Gunilla).


title: Lewes

text: Lewes voi tarkoittaa muun muassa seuraavia:


title: Rhinos, Winos and Lunatics

text: Rhinos, Winos and Lunatics on walesilaisen Man-yhtyeen studiolevy vuodelta 1974. Levykannessa otsikkona on rhinos, winos + lunatics. Levyn on kustantanut losangelesilainen United Artists Records ja tuottanut Roy Thomas Baker. Alkuperäiset LP-levyt onkin valmistettu Yhdysvalloissa.


title: Rhinos, Winos and Lunatics

text: Levy on äänitetty helmikuussa 1974 Englannissa Morgan-studioilla Willesdenissä ja Trident-studioilla Lontoon Wardour Streetillä. Edellisessä studioinsinöörinä on ollut Martin Levan ja jälkimmäisessä Peter Kelsey.


title: Rhinos, Winos and Lunatics

text: LP-levyssä on avautuvat kannet ja etu- ja takakannen valokuvat on ottanut Keith Morris. Takakannen lavastettu valokuva on muuten samanlainen kuin etukannen valokuva, mutta yhtyeen johtohahmo Deke Leonard on juuri ampunut revolverilla yhtyeensä jäsenen. Albumin nimen mukaisesti kuvan huoneessa on täytetty sarvikuono ja muun muassa Elvis Presleyn single ja Bo Diddleyn LP-levy Go. Yhdellä yhtyeen jäsenistä on kädessään Penthouse–lehti.


title: Rhinos, Winos and Lunatics

text: Sisäkannen valokuvan on ottanut David Redfern International. Kuva on otettu Afrikassa ravintolan edustalla ja rakennuksen seinällä on juliste, joka mainostaa Manin esiintymistä Mombasan hippodromilla.


title: Rhinos, Winos and Lunatics

text: Sisäkannen esittelyteksti on tehty näytelmäkäsikirjoituksen muotoon ja keskustelijoina ovat Malcolm, Deke, John, Terry ja Micky. John on John Eichler, filmikäsikirjoittaja ja yhtyeen vuokraisäntä.


title: Rhinos, Winos and Lunatics

text: Keskustelun aiheena on levyn kansitekstien teko ja tapahtumapaikkana aluksi Andrew Lauderin toimisto UA Recordsissa. Keskustellaan muun muassa kolmisen vuotta sitten tehdystä Sveitsin kiertueesta. Malcolm Morley oli kiertueella mukana Help Yourself -yhtyeessä ja liittyi myöhemmin Maniin.


title: Rhinos, Winos and Lunatics

text: Malcolm on aluksi muihin puhelinyhteydessä Sveitsistä mutta linja katkeaa. Niinpä muut päättävät soittaa Micky Jonesille. Micky käskee kiittää levykannen teksteissä vanhempiaan ja Captain Beefheartia jota oli kuunnellut edellisenä iltana. Seuraavana aamuna yhtyeen pitäisi olla Heathrown lentokentällä matkalla Yhdysvaltoihin. Mickynkin puhelu katkeaa.


title: Rhinos, Winos and Lunatics

text: Levykannen suunnittelusta on vastannut Pierre Tubbs.


title: Rhinos, Winos and Lunatics

text: Selvyyden vuoksi yhtye on käyttänyt itsestään myös nimeä The Manband. Lisätietoa on saanut osoitteesta Box AHA, United Artists Records, 37/41 Mortimer Street, London W.1.


title: Rhinos, Winos and Lunatics

text: Sivu 1:Sivu 2:Kappaleiden tekijät ovat yhtyeen jäsenet M. Jones, T. Williams, D. Leonard, M. Morley ja K. Whaley paitsi kappaleen "California Silks and Satins" osalta D. Leonard ja M. Morley. Julkaisuyhtiö on Unart Music Corporation BMI tai toisen tiedon mukaan Man Music.


title: Rhinos, Winos and Lunatics

text: Levykannen tekstissä päätöskappaleesta on käytetty nimitystä "The End" ja kappaleiden nimissä esiintyvä 'and' on korvattu &-merkillä. Kappaleista on annettu alla esitettyjä tietoja.


title: Rhinos, Winos and Lunatics

text: "Taking the Easy Way Out Again"


title: Rhinos, Winos and Lunatics

text: Mickyn idea aluksi. Deke laulaa ja kirjoitti sanat. Micky sooloilee keskellä ja Deke lopussa. Kaunis Jenny Marshall on muiden mukana taustalaulajana. Ken soittaa bassoa.


title: Rhinos, Winos and Lunatics

text: "The Thunder & Lightning Kid"


title: Rhinos, Winos and Lunatics

text: Deken romaanista. Käsikirjoitus Malcolmin. Malcolm laulaa sen ja Deke ja Micky ovat hänen mukanaan harmonioissa. Malcolm ja Deke kirjoittivat sanat. Deke soittaa pianosoolon keskellä ja Micky laulaa osan ja sooloilee lopussa. Ken soittaa bassoa. Malcolm soittaa kitaraa.


title: Rhinos, Winos and Lunatics

text: "California Silks & Satins"


title: Rhinos, Winos and Lunatics

text: Malcolm ja Deke laulavat sen ja kaikki muut ovat harmonioissa. Deke kirjoitti sanat. Micky soittaa soolot. Terry soittaa kelloja ja muuta. Whaley Guild soittaa täydellisen bassolinjan.


title: Rhinos, Winos and Lunatics

text: "Four Day Louise"


title: Rhinos, Winos and Lunatics

text: Micky ja Deke tekivät musiikin ja Malcolm sekä Deke tekivät sanat. Micky laulaa sen. Malcolm soittaa pianoa. Yhtye aikoo soittaa tätä luultavasti seuraavat 29 vuotta.


title: Rhinos, Winos and Lunatics

text: "Kerosene"


title: Rhinos, Winos and Lunatics

text: Micky ja Deke tekivät musiikin ja Deke kirjoitti sanat. Micky laulaa ne ja Malcolm laulaa osan. Deke soittaa soolot keskellä, yhden Malcolmin kanssa ja Micky soittaa loppusoolon. Ken soittaa bassoa.


title: Rhinos, Winos and Lunatics

text: "Scotch Corner"


title: Rhinos, Winos and Lunatics

text: On kertomus siitä mitä tapahtui Transport Cafessa Scotch Cornerissa. Yhtye tapasi miehen joka näytti kilpikonnalta ja hän oli menossa järvialueelle, Lake Districtiin, tehdäkseen itsemurhan. Mickyn alkuperäinen idea. Malcolm ja Deke kirjoittivat sanat. Deke oli silloin hyvin innostunut Shirley MacLainesta. Deke soittaa soolon keskellä ja sen perään Micky noin miljoonalla watilla sekä loppusoolon. Deke ja Micky laulavat kaikkien ollessa mukana harmonioissa. Ken soittaa tanssivaa bassoa.


title: Rhinos, Winos and Lunatics

text: "The End"


title: Rhinos, Winos and Lunatics

text: Micky ja Deke tekivät musiikin. Terry löi gongia ja Ken soitti hullun bassolinjan.


title: Lion

text: Lion voi tarkoittaa ainakin seuraavia:


title: Lively

text: Lively tarkoittaa muun muassa seuraavia:


title: Petr Průcha

text: Petr Průcha (s. 14. syyskuuta 1982 Chrudim, Tšekkoslovakia) on tšekkiläinen jääkiekkoilija, joka edusti kaudella 2011–2012 KHL-seura SKA Pietaria.


title: Liverpool (täsmennyssivu)

text: Liverpool tarkoittaa muun muassa seuraavia:


title: Baby Phat

text: Baby Phat on yhdysvaltalaisen Kimora Lee Simmonsin luoma vaatemerkki. Merkin alla myydään vaatteita, kenkiä, laukkuja, koruja, lastenvaatteita ja alusasuja. Baby Phatin vaatteet ovat keskimääräistä kalliimpia.


title: Chitwanin kansallispuisto

text: Chitwanin kansallispuisto on luonnonsuojelualue Nepalissa Terain alueella Himalajan juurella. Kansallispuiston pääsisäänkäyntiin on matka noin 10 kilometriä Bharatpurista. Siellä elää yksi maailman viimeisistä intiansarvikuonon populaatioista. Alue on tärkeä myös intiantiikerin suojelussa. Puisto on Unescon maailmanperintökohde.


title: Chitwanin kansallispuisto

text: Vuoteen 1951 asti, Chitwan oli suosittu metsästysalue sen ajan hallitsijoiden kesken. Myöhemmin paikkaa muutettiin kansallispuistoksi. Vuonna 1973 perustetussa, 932 km² laajuisessa kansallispuistossa on tavattu yli 50 nisäkäs-, yli 525 lintu- ja 55 matelija- ja sammakkoeläinlajia.


title: Chitwanin kansallispuisto

text: Chitwanissa sataa vettä ympäri vuoden. Koska Chitwan sijoittuu keski-vuoristoalueeseen, monsuuni alkaa siellä kesäkuussa ja loppuu myöhäis-elokuussa.


title: Sagarmāthān kansallispuisto

text: Sagarmāthān kansallispuisto on luonnonsuojelualue Nepalissa. Siihen kuuluu maailman korkein vuorenhuippu, Mount Everest. Puisto on Unescon maailmanperintökohde. Kansallispuiston pinta-ala on 1 148 neliökilometriä.


title: Sagarmāthān kansallispuisto

text: Puiston eläimistöön kuuluu harvinaisia lajeja kuten lumileopardi ja kultapanda.


title: Sagarmāthān kansallispuisto

text: Puiston alueella elää noin 2 500 šerpaa. He ovat uskonnoltaan pääosin tiibetiläisiä buddhalaisia. Puistossa on useita buddhalaisluostareita, joista tärkein on Tengpoche.


title: Rapti

text: Rapti () on yksi Nepalin neljästätoista vyöhykkeestä ja osa Nepalin Keskilännen kehitysaluetta (Madhya Pashchimanchal). Rapti rajautuu etelässä Intian Uttar Pradeshin osavaltioon. Nepalin vyöhykkeistä naapureita ovat Bheri lännessä, Karnali pohjoisessa sekä Dhawalagiri ja Lumbini idässä.


title: Rapti

text: Vyöhykkeen pinta-ala on 10 482 neliökilometriä. Alueella asui vuonna 2001 yhteensä 1 286 806 ja vuonna 2011 kaikkiaan 1 456 202 ihmistä. Raptin pääkaupunki on 52 224 asukkaan Tulsipur (2011). Hieman tätä suurempi Raptin kaupunki on Ghorahi (65 107 as.).


title: Rapti

text: Vyöhyke jakaantuu viiteen piirikuntaan, jotka ovat pohjoisesta etelään:


title: Nepalin piirikunnat

text: Nepalin piirikunnat ovat Nepalin aluehallinnon virallisia yksiköitä. Maa on jaettu jaettu 75 piirikuntaan ().


title: Nepalin piirikunnat

text: Piirikuntien tavallisimmat tilastolliset ryhmittelytavat ovat hallinnollinen jako viiteen kehitysalueeseen, luonnonmaantieteellinen (ekologinen) jako tasanko-, kumpu- tai vuoristovyöhykkeeseen tai näiden yhdistelmä, jota kutsutaan jaoksi eko-kehitysalueisiin.


title: Nepalin piirikunnat

text: Paikallishallinnossa Nepalin piirikunnat jakautuvat kyläkehityskomiteoihin (VDC) tai kaupunkialueisiin.


title: Nepalin piirikunnat

text: Hallinnollisesti piirikunnat on ryhmitelty kuuluvaksi 14 vyöhykeeseen ("anchal"), jotka muodostavat viisi kehitysaluetta. Kehitysalueet ovat idästä länteen:


title: Nepalin piirikunnat

text: Luonnonmaantieteen perusteella Nepal ja sen piirikunnat jaetaan tavallisesti kolmeen "ekologiseen" vyöhykkeeseen (pohjoisesta etelään): vuoristo (16 piirikuntaa), kumpu (39) ja tasanko (eli Terai, 20). Kukin piirikunta sisältää kaksi tai useampia eri kasvillisuusvyöhykkeitä.


title: Nepalin piirikunnat

text: Tilastoissa on piirikuntia voidaan käsitellä myös luonnonmaantieteellis-hallinnollisesti (eko-kehitysalueet); tilastollisia tunnuslukuja tuotetaan esimerkiksi Läntisen (kehitysalueen) tasanko-, kumpu- ja vuoristovyöhykkeen piirikunnille.


title: Nepalin piirikunnat

text: Piirikunnat jakautuvat paikallishallinnollinnossa edelleen "kyläkehityskomiteoihin" (VDC, Village Development Comittee) tai kaupunkeihin. Vuoden 2014 joulukuun kaupunkiuudistusten jälkeen Nepalissa oli jäljellä kaikkiaan 3 276 kyläkehityskomiteaa ja 191 kaupunkia. VDC:t ja kaupungit jakautuvat paikallishallinnon alemmalla tasolla "piireihin" (ward: piiri, äänestysalue, kyläpiiri), joita on kyläkehityskomiteoissa yhdeksän ja kaupungeissa 9–35. Piirikunnan hallinnollisena johtajana toimii "johtava piirikuntavirkailija" (Chief District Officer, CDO). CDO:n tehtävänä on ylläpitää lakia ja järjestystä piirikunnassa sekä koordinoida eri ministeriöiden ja virastojen kehityshankkeita alueellaan.


title: Nepalin piirikunnat

text: On huomattava, vaikka paikallistason itsehallintoa koskevaa lainsäädäntöä uusittiin vuonna 1999, Nepalissa ei ole ollut vaalein valittua alueellista itsehallintoa vuoden 2002 jälkeen. Kun piirikunta- ja paikallistasolta puuttuu vaaleilla valittu johto, hallinnon vastuunkanto ja sen läpinäkyvyys on välillä heikkoa; korruptiota pidetään suurena haasteena.


title: Nepalin piirikunnat

text: Ohessa on esitetty Nepalin 75 piirikunnan perustietoja. Tiedot ovat pääosin vuodelta 2011, joskin myös edeltävän vuoden 2001 väestönlaskennan mukainen väkiluku on esitetty. Taulukon väentiheys on laskennallinen arvo pinta-alan ja vuoden 2011 väkiluvun perusteella ja esitetty kokonaislukuna tai alle 10 as./km väentiheyksillä yhdellä desimaalilla. Vertailun helpottamiseksi: vuonna 2011 koko Nepalin väkiluku oli 26 492 504 ja pinta-ala 147 181 neliökilometriä, joten väentiheys oli keskimäärin 180,0 as./km.


title: Mestarit 3

text: Mestarit 3 ("D3: The Mighty Ducks") on yhdysvaltalainen vuonna 1996 valmistunut komediaelokuva. Elokuvan ohjasi Robert Lieberman ja se sai ensi-iltansa 4. lokakuuta 1996.


title: Seti (vyöhyke)

text: Seti () on yksi Nepalin neljästätoista vyöhykkeestä ja osa Nepalin Kaukolännen kehitysaluetta (Sudur Pashchimanchal). Seti sijaitsee Nepalin länsiosassa rajoittuen etelässä Intian Uttar Pradeshin osavaltioon ja pohjoisessa pienellä matkalla Kiinan Tiibetiin. Nepalin vyöhykkeistä naapureita ovat Mahakali lännessä, Karnali pohjoisessa ja Bheri idässä.


title: Seti (vyöhyke)

text: Vyöhykkeen pinta-ala on 12 550 neliökilometriä ja se on kooltaan Nepalin toiseksi suurin. Vyöhykkeen alueella asui vuonna 2011 yhteensä 1 571 911 ihmistä. Vuosikymmen aiemmin (2001) väkiluku oli 1 330 855.


title: Seti (vyöhyke)

text: Setin hallinnollinen keskuskaupunki on Dipayal Silgadhi (26 508 as., 2011), joka on myös Nepalin Kaukolännen keskus. Vyöhykkeen suurimmat kaupungit ovat kuitenkin Dhangadhi (Dhangaḍhī, Dhangarhī, 104 047 as.) ja Tikapur (56 983 as.).


title: Seti (vyöhyke)

text: Vyöhyke jakaantuu viiteen piirikuntaan.


title: Kathmandun laakso

text: Kathmandun laakso () on Nepalin pääkaupunkia Kathmandua ympäröivä laakso maan keskiosassa. Se on ollut asuttuna vuosituhansien ajan. Laaksossa on sekä hindulaisuuteen että buddhalaisuuteen liittyviä kulttuurimonumentteja, ja se on ollut Unescon maailmanperintöluettelossa vuodesta 1979 lähtien.


title: Kathmandun laakso

text:
Laaksosta on löytynyt neoliittisia työkaluja, jotka viittaavat asutukseen jo vuosituhansia sitten. Aluksi asutus koostui hajanaisista ryhmistä ilman keskushallintoa. Maurya-valtakuntaa johtaneen Ašokan valtakaudella buddhalaisuus levisi Katmandun laaksoon ja sieltä suureen osaan Nepalia.
Swayambhun ja Bauddhanathin stupat ovat merkittäviä buddhalaisia kulttuurimonumentteja.


title: Kathmandun laakso

text: Pashupatin ja Changu Narayanin temppelit ovat tärkeitä hinduille.


title: José de Jesús García Ayala

text: José de Jesús García Ayala (7. kesäkuuta 1910 Yurécuaro – 15. tammikuuta 2014) oli 9. toukokuuta 1937 vihitty meksikolainen pappi. Hän yleni katolisen kirkon piispaksi vuonna 1963, jolloin hänestä tuli Campechen hiippakunnan apulaispiispa ja Lacedaemonian titulaaripiispa. Vuodesta 1967 hän toimi Campechen piispana, kunnes erosi 9. helmikuuta 1982.


title: José de Jesús García Ayala

text: García Ayala osallistui Vatikaanin toiseen kirkolliskokoukseen.


title: Publius Cornelius Lentulus Sura

text: Publius Cornelius Lentulus Sura (kuoli 5. joulukuuta 63 eaa.) oli roomalainen poliitikko ja sotilas. Lentulus oli Sullan kannattaja. Hän oli kvestorina vuonna 81 eaa. ja preettorina vuonna 75 eaa. Preettorina hän vastasi tuomioistuimesta, jonka tehtävänä oli palauttaa takavarikoitu omaisuus oikeille omistajilleen. Hän oli konsulina vuonna 71 eaa., mutta censorit erottivat hänet senaatista vuonna 70 eaa. korruptiosyytteiden takia. Hänet valittiin uudelleen preettoriksi vuonna 63 eaa. minkä jälkeen hän pääsi jälleen senaatin jäseneksi. Lentulis kannatti tuolloin Catilinaa ja tämän salaliiton paljastuttua hänet tuomittiin kuolemaan. Lentulus kuristettiin kuoliaaksi Ciceron määräyksestä ja senaatin suostumuksella.


title: Seministit

text: Seministit on Huge L:n ja Moden 15. helmikuuta 2007 julkaistu studioalbumi. Se julkaistiin Twobe Recordsin kautta. Albumin on koko tuotannosta vastaa Antti Innanen. Albumi sisältää "Seministi" -kappaleesta tehdyn musiikkivideon.


title: Heidi Mayne

text: Heidi Mayne (s. 27. syyskuuta 1979 Cherry Hill, New Jersey) on yhdysvaltalainen pornonäyttelijä. Hän aloitti uransa elokuvissa vuonna 2007 ja on myös toiminut mallina muun muassa "Club"-lehdelle. Mayne voitti vuonna 2009 AVN-palkinnon parhaasta ryhmäseksikohtauksesta elokuvassa "Icon" Hillary Scottin, Mark Davisin, Alec Knightin, Cheyne Collinsin ja Alex Sandersin kanssa.


title: Heidi Mayne

text: Mayne opiskeli kahden vuoden ajan fysioterapiaa, työskenteli sairaanhoitajan avustajana ja on myös tanssinut.


title: Boris Kulajev

text: Boris Hažumarovitš Kulajev (; 18. heinäkuuta 1929 Ærydon – 12. elokuuta 2008) oli Neuvostoliittoa edustanut vapaapainija ja olympiamitalisti. Hän edusti seuratasolla Spartak Ordzonikižea. Kulajev voitti hopeaa alle 87-kiloisten sarjassa Melbournen olympialaisissa 1956 ja seuraavan vuoden MM-kisoissa.


title: Boris Kulajev

text: Kulajev voitti Neuvostoliiton mestaruuden neljästi vuosina 1955–1960 ja sai maassaan urheilumestarin arvonimen.


title: John Thomas Steinbock

text: John Thomas Steinbock (16. heinäkuuta 1937 – 5. joulukuuta 2010) oli katolisen kirkon yhdysvaltalainen pappi. Hän syntyi Los Angelesissa ja sai pappisvihkimyksensä kardinaali James Francis McIntyreltä 1. toukokuuta 1963. Piispaksi hänet vihittiin 14. heinäkuuta 1984; hänet oli 29. toukokuuta nimitetty Orangen hiippakunnan (Kalifornia) apulaispiispaksi ja Midilan titulaaripiispaksi. Pääkonsekraattorina toimi kardinaali Timothy Manning.


title: John Thomas Steinbock

text: Vuonna 1987 Steinbockista tuli Santa Rosan ja vuonna 1991 Fresnon hiippakunnan piispa. Elokuussa 2010 hänellä todettiin keuhkosyöpä (levinneisyysaste 3), ja hän kuoli joulukuussa Fresnon St. Agnes Medical Centerissä.


title: Muistitieto

text: Muistitieto on kansatieteellisen tiedon laji. Muistitieto on ihmisten omakohtaisiin tai yhteisöllisiin kokemuksiin perustuvaa historiallista tietoa. Tutkimusalan nimeksi on vakiintunut muistitietotutkimus.


title: Muistitieto

text: Muistitietotutkimusta pidetään omana tutkimusalanaan. Muistitieto kertoo enemmän tapahtumien merkityksestä kuin täsmällisistä tutkimusaiheen määristä tai ajoituksista. Haastatteluissa tulee esille jo tunnetuista tapahtumista uusia seikkoja, joita usein on vaikea varmentaa.(Portelli 2006, 55.) Muistitietotutkimuksessa voidaankin olla kiinnostuneita menneisyyden moniäänisyydestä eikä niinkään faktojen etsimisestä tai menneisyyden konstruoimisesta. Tutkija tarkastelee samanaikaisesti menneisyyttä ja omaa aikaansa. Kiinnostusta herättävä kysymys on, miksi kertomuksia menneestä edelleen kerrotaan. Tutkijalta edellytään myös vastuuta tulkinnoistaan niin tutkimuseettisesti kuin tietoteoreettisesti. Muistitietotutkimus ei kuitenkaan ole ammattitutkijoiden yksinoikeus. Akateeminen tutkimus kannustaakin erilaisia ihmisiä ja ryhmiä muistelemaan ja tuottamaan omaa historiaansa, koska tämä itsenäisesti tuotettu tieto menneisyydestä voi olla rikkaus tutkijoille. (Fingerroos & Haanpää 2006, 29, 33, 35.)


title: Muistitieto

text: Muistitietoon voidaan suhtautua tutkimuksessa kolmella tavalla. Muistitietoa käytettäessä lähteenä sen tavoitteena on tuoda esille tutkittavan eli muistelijan näkökulmat menneisyydestä ja tutkijan tehtävänä on esittää se tai tehdä siitä tulkintoja. Yleensä muistitietotutkimuksissa, joissa muistitieto on lähteenä, saatua tietoa pidetään tuotettuna konstruktiona ja tutkimusta rekonstruktioina. Muistelija on tiedontuottaja, joka tietyssä kontekstissa toimii tiettyjen tarkoitusperien mukaisesti. Motivaatio menneisyyden konstruointiin voi herätä niin haastattelutilanteen dialogista kuin vaikkapa yhteisön halusta tuottaa omaa menneisyyttä.(Fingerroos & Haanpää 2006, 28, 34-35.)


title: Muistitieto

text: Toinen mahdollisuus muistitietotutkimuksessa on pitää muistitietoa kohteena. Kiinnostus voi tällöin suuntautua esimerkiksi muistelun, niin kerronnan kuin muistelukerronnan, rakenteisiin ja keinoihin. Tämä näkökulma vie tutkimusta narratiivisen tutkimuksen ja folklorististen kerrontatutkimuksen piiriin. Kolmas tapa on kohdella muistitietoa metodina, jolloin se nähdään aineiston keruun apuvälineenä.(Fingerroos & Haanpää 2006, 29.)


title: Muistitieto

text: Muistitietohistoria syntyi 1970-luvulla laajentamaan historiankuvaa. Sen tarkoitus on ja oli laajentaa erilaisia tulkintoja menneisyydestä.(Fingerroos & Haanpää 2006, 27.) Muistitietotutkimuksen ja -haastattelun tarkoitus ei ole vain kerätä kirjallista materiaalia täydentävää aineistoa vaan uusien näkökulmien tuonti tutkimukseen. Se mahdollistaa erityisesti tutkimuksen kohteena olevien ihmisten tai yhteisöjen omien historioiden tavoittamisen ja tuottamisen. Tutkittavien kokemusten ja omien tulkintojen menneisyydestä esille tuonnin ohella on olennaista kertoa ohitetuista ja näkymättömistä menneisyyksistä.(Ukkonen 2002, 14.)


title: Muistitieto

text: Kansainvälisesti muistitietohistoriassa on oltu kiinnostuneita pienistä ilmiöistä ja näkökulmista, kuten arjesta ja erilaisista marginaalisisista, unohdetuista tai dokumentoimattomista yhteisöistä (Fingerroos & Haanpää 2006, 27). Suomalaisessa tutkimuksessa korostuu enemmän muistamisen ja muistitiedon luonne sekä kollektiivisen ja yksilöllisen muistin vuorovaikutus (Fingerroos & Peltonen 2006, 9). Kansainvälisessä tutkimuksessa käsitteellä ’oral history’ viitataan haastattelumenetelmillä tuotettuihin aineistoihin ja käsite suomennetaan muotoon suullinen historia. Suomalaisessa muistihistoriatutkimuksessa korostuu myös runsas kirjoitettu muistitietoaineisto, jolloin suullinen historia käsitteenä on liian suppea. (Fingerroos & Haanpää 2006, 27.)


title: Storm Worm

text: Storm Worm on tietokonevirus. Virus on haitta vain Microsoft Windows:ille.


title: Storm Worm

text: Storm Worm tunnetaan myös seuraavilla nimikkeillä:


title: Vladimir Farkas

text: Vladimir Farkas (aikaisemmin Vladimir Lőwy, 12. elokuuta 1925 Košice, Tšekkoslovakia – syyskuu 2002 Budapest, Unkari) oli sosialismin aikana Unkarin suojelupoliisin everstiluutnantti ja myöhemmin suojelupoliisin poliisitiedotustoimiston varajohtaja.


title: Vladimir Farkas

text: Farkas syntyi vuonna 1925 Tšekkoslovakian Košicessa juutalaisperheeseen. Hänen isänsä oli Mihály Farkas (aik. Lőwy). Vladimir Farkas nimettiin Vladimir Leninin mukaan. Ensimmäisen maailmansodan jälkeen Košicen kaupunki oli liitetty Tšekkoslovakiaan. Uudessa Tšekkoslovakiassa perhettä inhottiin juutalaisuutensa ja unkarilaisuutensa takia. Farkasin äiti pakeni Ranskaan, jossa hän liittyi Ranskan kommunistipuolueeseen, kun taas Farkas pakeni isänsä kanssa Neuvostoliittoon.


title: Vladimir Farkas

text: Farkas muutti Budapestiin vuonna 1945 ja otti sukunimekseen Farkas. Vuonna 1946 perustettiin Unkarin salainen poliisi (AVH), jossa hän työskenteli ensin kapteenina, sitten majurina ja lopuksi everstiluutnanttina.


title: Vladimir Farkas

text: Farkas oli osallisena ihmisten kidutuksiin ja murhaamisiin AVH:n päämajassa. Josif Stalinin kuoleman jälkeen Farkas pidätettiin, ja hän oli vankilassa vuoteen 1960 asti.


title: Pro Amateur

text: Pro Amateur on rap-artisti Huge L:n "Mukamas Elektro" -nimellä julkaisema albumi. Se julkaistiin 21. lokakuuta 2009 eli samana päivänä, kuin Huge L:n "Egotaide" -albumi.


title: Uudenseelanninkymrit

text: Uudenseelanninkymrit ovat Uudessa-Seelannissa asuvia kymrejä. Vuoden 2006 väestönlaskennan mukaan Uudessa-Seelannissa asui 3 774 itsensä kymriksi mieltävää ja 6 756 Walesissa syntynyttä. Historiallisesti heidän määränsä Uudessa-Seelannissa on ollut pieni, vaikkakin he olivat ensimmäisten eurooppalaisten siirtolaisten joukossa.


title: Uudenseelanninkymrit

text: Kymrejä oli ensimmäisten eurooppalaisten joukossa valaanpyytäjinä Uudessa-Seelannissa. He olivat myös ensimmäisten lampaankasvattajien joukossaa. Vuosina 1848 ja 1851 tehtyjen väestönlaskentojen mukaan heitä oli kuitenkin vain alle 1% Britanniasta tulleista siirtolaisista, vaikka he muodostivat noin 4% Britannian väestöstä. 1860-luvulle saakka kymrien maahanmuutto keskittyi Aucklandiin, Wellingtoniin, Nelsoniin ja etenkin Canterburyyn. Heitä tuli edelleen noin 1% verran vuosien 1871 ja 1890 välillä, jolloin maahanmuuttoa tuettiin ja suuria siirtolaismääriä saapui maahan. Vuodesta 1881 kymrejä asettui pitkin koko maata. 1900-luvun alussa kymrejä värvättiin paikallisiin kaivoksiin ja heidän määränsä siirtolaisista nousi 2 prosenttiin. Vuoden 1945 jälkeen kymrejä tuli jälleen suuremmassa mittakaavassa, vaikka heidän määränsä oli edelleen pieni. Vuoden 1976 jälkeen yli puolet kymreistä asui Aucklandissa.


title: Uudenseelanninkymrit

text: Kymrien vähäisen määrän vuoksi heidän on ollut vaikeaa säilyttää omaa kulttuuriaan. Naimisiin meno muiden kansallisuuksien kanssa on yleistä. Kymrien vähäisen määrän takia myöskään kymri ei ole säilynyt käytössä. Tämä johtuu myös siitä, että suuri osa kymreisä tuli Walesin teollistuneesta ja englantia puhuvasta eteläosasta maaseudun sijaan. Ensimmäinen kymriläinen järjestö Uudessa-Seelannissa oli "Cambrian Society of Canterbury", joka perustettiin Canterburyssä vuonna 1890. Järjestön tarkoituksena oli edistää kymrien maahanmuuttoa ja kymriläistä kulttuuria. Myöhemmin kymriläisiä järjestöjä perustettiin myös Aucklandiin ja Wellingtoniin. Suuri osa Uuden-Seelannin kymreistä on metodistejä.


title: Alkorytmi

text: Alkorytmi on rap-artisti Huge L:n "Mukamas Elektro" julkaisema albumi. Se julkaistiin vuonna 2010 vain digitaalisesti.


title: Shōji

text: Shōji (障子) on perinteisessä japanilaisessa arkkitehtuurissa ovi, ikkuna tai huoneenjakaja, joka on ristikkomainen puu- tai bambukehikko, johon on pingotettu läpikuultavaa paperia. Käsintehty japaninpaperi eli "washi" on perinteinen materiaali, mutta "shōji" voidaan tehdä myös nykyaikaisin menetelmin valmistetusta paperista tai joskus muovistakin.


title: Shōji

text: "Shōji"-ovet ovat usein liukuovia, ja saranaoveen verrattuna ne säästävät tilaa. Niitä on sekä perinteisissä taloissa että länsimaistyylisissä, joissa niitä on varsinkin "washitsuissa" (japanilaistyylinen huone). Nykyaikaisissa rakenteissa "shōji" ei muodosta rakennuksen ulkoseinää, vaan se on oven tai ikkunan sisäpuolella.


title: Shōji

text: Aiemmin sanaa "shōji" käytettiin sekä fusumasta että shōjista, joskin virallisesti tehtiin ero sanoille "karagami shōji" 唐紙障子(fusuma) ja "akari shōji" 明り障子(shōji).


title: Duke (albumi)

text: Duke on brittiläisen rock-yhtye Genesiksen yhdeksäs studioalbumi. Se julkaistiin vuonna 28. maaliskuuta 1980 levymerkillä Charisma Records.


title: Duke (albumi)

text: Albumi debytoi Iso-Britanniassa albumilista piikkipaikalla. Suomessa se nousi virallisen albumilistan sijalle 14, ja pysyi listalla yhteensä yhdeksän viikkoa.


title: Duke (albumi)

text: Kaikki kappaleet säveltäneet ja sanoittaneet Tony Banks, Phil Collins ja Mike Rutherford, ellei toisin mainittu.


title: Survivor Series (2006)

text: Survivor Series (2006) oli showpainin pay-per-view (PPV) tapahtuma, minkä tuotti World Wrestling Entertainment (WWE). Se oli kahdeskymmenes vuosittainen Survivor Series -tapahtuma, ja se järjestettiin 26. marraskuta, 2006 Wachovia Centerillä Philadelphiassa, Pennsylvaniassa.


title: Survivor Series (2006)

text: Yleisöä paikan päällä oli 15,400. Tapahtumassa esiintyi painijoita RAW, SmackDown! ja ECW brändeistä.


title: Survivor Series (2006)

text: Pääfeudi, mikä eteni Survivor Seriesiin oli John Cenan ja Umagan välillä. 13. marraskuuta RAW'ssa, Cenan ja Umagan välinen kamppailu päättyi ei-tulokseen, kun ECW mestari, The Big Show sekaantui otteluun. Tämän jälkeen Cena ja Big Show alkoivat muodostaa omia joukkueita Survivor Seriesiin.


title: Survivor Series (2006)

text: Pääfeudi SmackDown! brändistä oli King Bookerin ja Batistan välillä World Heavyweight -mestaruudesta. 13. tammikuuta, 2006 SmackDown!ssa, Batista joutui hyllyttämään loukkaantumisen vuoksi World Heavyweight -mestaruuden, Wachovia Centerillä Philadelphiassa, Penssylvaniassa, juuri samassa paikassa, missä Survivor Series järjestetään. King Booker oli jo voittanut Batistan ja säilyttänyt mestaruuden kahdessa pay-per-view tapahtumassa, Batistan tehtyä paluunsa heinäkuussa. Tällä kertaa, SmackDownin toimitusjohtaja, Theodore Long ilmoitti, että Survivor Series matsi tulisi olla Batistalle viimeinen mahdollisuus voittaa mestaruus.


title: Survivor Series (2006)

text: Toinen feudi SmackDownilta oli The Undertakerin ja Mr. Kennedyn välillä. Edellisessä pay-per-viewissä, No Mercyssa, Mr. Kennedy voitti Undertakerin diskauksella. 10. marraskuuta, SmackDownissa, Kennedy leuhki voittaneensa entisen nelin kertaisen WWE mestarin ja haastoi Undertakerin First blood matsiin.


title: Survivor Series (2006)

text:
1
2
3


National Advisory Committee for Aeronautics (NACA) oli Yhdysvaltain valtion virasto, joka perustettiin 3. lokakuuta 1915 edistämään ilmailualan tutkimusta. Se lakkautettiin 1. lokakuuta 1958, jolloin sen varat ja henkiliöstö siirrettiin NASAn alaisuuteen.


title: National Advisory Committee for Aeronautics

text:
Vaikka yhdysvaltalaiset Wrightin veljekset olivat onnistuneet historiallisessa ensilennossa, Yhdysvallat oli jäänyt tämän jälkeen Euroopan varjoon ilmailualan tutkimuksessa. Smithsonian-instituutin johtajan Charles Doolittle Walcottin mukaan ilmailutekniikan tutkimusta vaikeutti Yhdysvalloissa keskitetyn tutkimuksen puute. Ensimmäisen maailmansodan aikana Walcott alkoi lobata uuden ilmailua edistävän järjestön perustamista. Presidentti Woodrow Wilson ei aluksi kannattanut ajatusta, sillä pelkäsi sen olevan ristiriidassa Yhdysvaltain puolueettomuuden kanssa. Hän allekirjoitti kuitenkin lain, joka johti NACA:n perustamiseen. Järjestö perustettiin virallisesti 3. lokakuuta 1915.
Laki määräsi, että NACA oli sekä sotilas- että siviilijärjestö. Sen ensimmäisen 12 jäsenen joukossa oli yhteensä neljä edustajaa maavoimista ja ilmavoimista. Lisäksi siihen kuului seitsemän tieteilijää ja humanisti Walcott, joka oli järjestön ensimmäinen puheenjohtaja.


text: NACA perusti vuonna 1917 Virginiaan Langley Memorial -ilmailulaboratorion, jonka tarkoituksena oli saada kiinni Euroopan etumatka ilmailutekniikassa. Vuonna 1925 NACA:n johtaja George W. Lewis aloitti suuren tuulitunnelin rakentamisen. Tunnelista tuli niin suuri, että sinne mahtui täysmittainen lentokoneen runko. NACA:n potkuriasiantuntija Fred Weick käytti tunnelia moottorinsuojusten ja ilmanvastuksen tutkimiseen. NACA:lla kehitettiin tutkimusten perusteella niin sanottu NACA-rengas, joka vähensi selvästi ilmanvastusta ja josta tuli täten todella suosittu.


text:
Langleyn laboratorioon rakennettiin noin kymmenen tuulitunnelia vuoteen 1958 mennessä. Vuonna 1928 sinne valmistui ensimmäinen jäähdytettävä tunneli, jossa pystyttiin tutkimaan esimerkiksi siipien jäätymistä. NACA perusti myös uusia tutkimuskeskuksia. Moffett Field Laboratory valmistui vuonna 1940 ja Lewis Research Center (nimi vuodesta 1999 NASA John H. Glenn Research Center at Lewis Field) vuonna 1943.
Toisen maailmansodan aikana NACA keskittyi erityisesti sotateollisuuden tarpeisiin. Se ei juurikaan tehnyt uutta tutkimusta, vaan keskittyi tiettyjen ongelmien ratkaisuun. Sodan jälkeen NACA ja ilmavoimat tekivät yhteistyötä suurinopeuksisten koneiden valmistamisessa. X-1 rikkoi ensimmäistä kertaa äänivallin 14. marraskuuta 1947. NACA kiinnostui 1950-luvulla koneista, jotka voisivat lentää ilmakehän ulkopuolelle, ja vuonna 1952 sen laboratoriot alkoivat tutkia ongelmia, joita saattaa syntyä avaruudessa. NACA tutki myös yläilmakehässä yliäänennopeudelle tapahtuvien lentojen ongelmia, ja tutkimukset johtivat X-15-koneen kehittämiseen.


text: NASA korvasi NACA:n, jonka toiminta loppui 1. lokakuuta 1958. NASA perustettiin vastineena Neuvostoliiton avaruustoiminnalle ja avaruuskilvalle.


title: Pieksämäen vaakuna

text: Pieksämäen vaakuna on Pieksämäen kaupungin tunnus. Vaakunan aihe viittaa muinaisiin erämaissa tehtyihin jahtiretkiin.


title: Pieksämäen vaakuna

text:
Vaakunan selitys on ”mustassa kentässä kolme hirsittäistä, hopeasulkaista kultavasamaa alatusten.” Vaakunan on suunnitellut Ahti Hammar, ja hyväksyttiin alun perin Pieksämäen maalaiskunnan vaakunaksi kunnanvaltuuston kokouksessa 18. huhtikuuta 1951. Sisäasiainministeriö vahvisti vaakunan käyttöön 11. syyskuuta samana vuonna. Vaakunasta tuli Pieksänmaan vaakuna Jäppilän, Virtasalmen ja Pieksämäen maalaiskunnan kuntaliitoksessa 2004 ja edelleen Pieksämäen vaakuna 2007 Pieksänmaan ja Pieksämäen kuntaliitoksessa.
Pieksämäen kauppalan/kaupungin aikaisempi vaakuna oli myös Hammarin suunnittelema. Sen selitys kuului ”mustassa kentässä kultainen vinoristin ja apilaristin yhdistelmä.” Pieksämäen kauppalanvaltuusto hyväksyi vaakunan 20. syyskuuta 1951, ja sisäasiainministeriö vahvisti sen käyttöön 24. lokakuuta samana vuonna.


title: Pieksämäen vaakuna

text: Vanhan vaakunan aihe viittaa rautatieverkon solmukohtaan, joka on vaikuttanut merkittävästi paikkakunnan kehittymiseen, sekä hengelliseen toimintaan, joka on saanut alkunsa paikkakunnalla.


title: Tonghain maanjäristys

text: Tonghain maanjäristys, joka surmasi yli 10 000 ihmistä, tapahtui 4. tammikuuta 1970 Tonghaissa Kiinassa. Kulttuurivallankumouksen vuoksi siitä ei uutisoitu paljoakaan kymmeneen vuoteen. Kiinan hallitus lähetti kymmeniä tuhansia kappaleita Pientä punaista kirjaa, rintamerkkejä ja surunvalittelukirjeitä henkiin jääneille.


title: Bahar Kızıl

text: Bahar Kızıl (s. 5. lokakuuta 1988 Freiburg im Breisgau, Baden-Württemberg) on saksalaisen laulaja, joka tunnetaan parhaiten Monrose-yhtyeestä. Kızıl syntyi vuonna 1988 turkkilaiseen perheeseen.


title: Bahar Kızıl

text: Vuonna 2006 Kızıl kuului kolmen hengen ryhmään, joka voitti saksalaisen Popstars -laulukilpailun, ja he muodostivat yhtyeen nimeltä Monrose. Yhteensä he julkaisivat neljä studioalbumia. Yhtye ilmoitti lopettavansa marraskuussa 2010.


title: Presenteismi

text: Presenteismi tarkoittaa sitä, että työntekijä tulee töihin sairaana tai muuten huonokuntoisena. Hän on paikalla (), mutta ei täysipainoisesti läsnä. Termi on otettu käyttöön tutkittaessa työtehoon liittyviä ilmiöitä.


title: Presenteismi

text: Usein presenteismiin ajaa tiimityö ja työskentely toisistaan riippuvaisissa projekteissa. Myös epävarmassa tai tilapäisessä työsuhteessa olevat tulevat herkemmin töihin, vaikka työkyky ei olisikaan kunnossa. Töihin tullaan sosiaalisen paineen vuoksi – töistä ei kehdata olla pois, vaikka siihen olisi järkevä syy. Presenteismiä pidetään nykyisin laajempana ongelmana kuin sairauspoissaoloja, sillä työpaikalla sairas ja väsynyt työntekijä voi tartuttaa kollegansa ja haitata heidän työskentelyään muilla tavoin.


title: Hoilolan ortodoksinen kirkko

text: Hoilolan Pyhän Nikolaoksen kirkko on yksi Joensuun ortodoksisen seurakunnan kirkoista ja se sijaitsee Joensuun kaupungin itäosassa Hoilolan kylässä lähellä Venäjän rajaa. Kirkko rakennettiin alun perin rukoushuoneeksi ja sen suunnitteli Itä-Karjalan Maanviljelyseuran viimeinen rakennusmestari ja museomies Uuno Korhonen. Rukoushuoneen rakentaminen rahoitettiin Suomen ortodoksisen kirkon jälleenrakennusvaroilla ja se valmistui vuonna 1957. Arkkipiispa Paavali vihki rukoushuoneen kirkkoherra Kauko Salmisen ja ylidiakoni Leo Kasangon avustamana Korpiselkä-juhlien yhteydessä 6. elokuuta 1959. Rukoushuoneen vihki kirkoksi Joensuun piispa Ambrosius 30. lokakuuta 1993 ja kirkko pyhitettiin Pyhälle Nikolaokselle. Joensuun kaupungin verkkosivujen mukaan rukoushuone vihittiin käyttöön vuonna 1957 ja kirkoksi 1994. Kirkon temppelijuhla eli praasniekka on 9. toukokuuta.


title: Hoilolan ortodoksinen kirkko

text: Hoilola kuului vuoteen 1949 asti Korpiselän ortodoksiseen seurakuntaan, joka lakkautettiin suurimman osan sen alueesta jäätyä Neuvostoliitolle luovutetulle alueelle. Suomen puolelle jääneet Korpiselän kylät liitettiin Ilomantsin ortodoksiseen seurakuntaan ja sittemmin alue on liitetty seurakuntajärjestelyissä Joensuun seurakuntaan. Hoilolan kirkko rakennetiin korvaamaan luovutetulle alueelle jääneitä Korpiselän ortodoksisen seurakunnan kirkkoja ja tsasounia. Hoilolan kirkonkello on entisen Korpiselän ortodoksisen kirkon suurin kello. Kirkonkellon oli Korpiselän kirkkoon lahjoittanut hoilolalainen Jehki Kanninen. Hoilolan kirkon ikonostaasin ikonit on maalannut Martha Neiglick-Platonoff 1950-luvulla, ja kirkossa on myös Valamon ikoniverstaan tekemiä ikoneita 1900-luvun alusta.


title: Arktisen alueen kasvihuonepäästöt

text: Arktiselta alueelta on vapautunut kasvihuonekaasuja viime jääkauden loppumisen jälkeen. Metaani on sitoutunut ikiroutaan ja järvien pohjaan, ja sitä on hiljalleen sieltä vuotanut ilmakehään.


title: Arktisen alueen kasvihuonepäästöt

text: Ilmaston lämpiäminen on luultavasti lisäämässä luonnollisia päästöjä, koska esimerkiksi Siperian ikiroudan arvioidaan olevan sulamassa. Arktisilta alueilta vapautuu noin kymmenesosa maailman metaanipäästöistä. Metaania vapautuu Arktiksen lämmetessä sekä pinnanalaisista metaaniklatraateista että bakteeritoiminnan kiihtymisestä johtuvasta metanogeneesistä. Tammikuussa 2010 ilmoitettiin että metaaniklatraateista vapautuu metaanikaasua, muttei osata sanoa, ovatko määrät ilmaston muutoksen kannalta merkittäviä.


title: Arktisen alueen kasvihuonepäästöt

text: Erään vuonna 2014 julkaistun tutkimusten mukaan vapautuvat metaanipäästöt saattaisivat kiihdyttää lämpenemistä jopa 0,29 ± 0,21 astetta.


title: Senna Guemmour

text: Senna Guemmour (s. 28. joulukuuta 1979 Frankfurt am Main, Hessen) on saksalaisen laulaja, joka tunnetaan parhaiten Monrose-yhtyeestä. Guemmour syntyi vuonna 1979 marokkolaiseen perheeseen.


title: Senna Guemmour

text: Vuonna 2006 Guemmour kuului kolmen hengen ryhmään, joka voitti saksalaisen Popstars -laulukilpailun, ja he muodostivat yhtyeen nimeltä Monrose. Yhteensä he julkaisivat neljä studioalbumia. Yhtye ilmoitti lopettavansa marraskuussa 2010.


title: Roberts

text: Roberts voi viitata muun muassa seuraaviin:


title: Tricia Devereaux

text: Tricia Devereaux, oikealta nimeltään Karen Stagliano (s. 12. tammikuuta 1975 Illinois), on entinen yhdysvaltalainen pornonäyttelijä. Hän valmistui Missourissa yliopistosta kandidaatin arvolla biologiassa ja vietti sitten vuoden lääketiedettä opiskellen.


title: Tricia Devereaux

text: Ennen lääketieteelliseen menoa Devereaux oli avioitunut poikaystävänsä Patrickin kanssa. Patrick työskenteli portsarina strippiklubilla, jossa myös Devereaux aika ajoin vieraili. Häntä rohkaistiin osallistumaan klubin amatöörikilpailuun, jonka hän sitten voittikin. Hän aloitti klubilla työskentelyn ja lähetti myös kuviaan "Hustler"-lehteen. Hän ylsi Déjà Vun kansallisessa "Vuoden strippari" -kilpailussa viidennelle sijalle.


title: Tricia Devereaux

text: Joey Silvera kutsui Devereaux'n Los Angelesiin nähtyään tämän itsestään Jim Southille lähettämiä kuvia. Siellä Devereaux aloitti elokuvauransa esiintymällä Silveran kanssa elokuvassa "Fashion Sluts 7". Joidenkin elokuvaesiintymisten jälkeen hänet erotettiin lääketieteellisestä; häntä syytettiin vilpistä, mutta hän itse pitää todellisena syynä kytköksiään pornografiaan. Pian Devereaux myös erosi miehestään. 26. marraskuuta 2008 hän meni uusiin naimisiin pornonäyttelijä ja -ohjaaja John Staglianon kanssa. Pari oli elänyt avoliitossa jo vuodesta 1999. Devereaux muutti viralliseksi sukunimekseen Staglianon vuonna 2001, jotta molemmilla puolisoilla olisi sama sukunimi kuin heidän tyttärellään.


title: Tricia Devereaux

text: Sekä Tricia Devereaux että John Stagliano ovat HIV-positiivisia; Devereaux uskoo saaneensa tartunnan esiintyessään kohtauksessa Marc Wallicen kanssa vuonna 1998. Tytär Isabella Joi kuitenkin syntyi 3. maaliskuuta 2001 ilman HI-virusta.


title: Tricia Devereaux

text: Vaikka Devereaux on pääasiassa vetäytynyt, on hän yhä esiintynyt joissain S&M-kohtauksissa ja osallistunut lisäksi esimerkiksi pornon ohjaamiseen. Hän on toiminut Evil Angel -studion palveluksessa. Vaikka hän kävi aikoinaan katolista koulua, hän määritteli itsensä vuonna 2007 haastateltaessa agnostikoksi.


title: Aina Lähteenoja

text: Aina Johanna Lähteenoja (27. maaliskuuta 1882 Eura – 4. marraskuuta 1952 Helsinki), filosofian tohtori h.c., oli suomalainen tutkija ja poliitikko ja Kokoomuksen kansanedustaja vuosina 1929–1930 Turun pohjoisesta vaalipiiristä. Poliitikon uransa ohessa hän toimi muun muassa opettajana, toimittajana, historian tutkijana ja kääntäjänä.


title: Aina Lähteenoja

text: Lähteenoja kirjoitti Rauman kaupungin historian ja Suur-Huittisten pitäjähistorian, Reposaaren historian ja Suomen luotsi- ja majakkalaitoksen historian.


title: Aina Lähteenoja

text: Lähteenoja toimi ainakin seuraavissa tehtävissä: kansakoulunopettajana Tyrväällä 1903–1904, kansakoulunopettajana Kuopiossa 1906–1907, Joensuun kauppakoulun ruotsin ja saksan kielen opettajana 1909–1912, oikeusministeriön palveluksessa 1919, Suomen raakasokeritehtaan pääkonttorin ja Kangaskeskus OY:n kirjeenvaihtajana Helsingissä 1920–1926, SOK:n valistusneuvojana 1926–1927, Suomen nainen -lehden toimittajana 1919–1926, Ebeneser-säätiö-seminaarin ja sairaanhoitajien jatkokurssien luennoitsijana 1926-1939.


title: Aina Lähteenoja

text:
Lisäksi Lähteenoja oli aktiivinen monissa naisyhdistyksissä kuten Kokoomuksen naisvaliokunnassa,
Akateemisten naisten yhdistyksessä ja Suomen naisyhdistyksen johtokunnassa.


title: Tomas Näsholm

text: Tomas Näsholm (s. 14. marraskuuta 1972) on norjalainen salibandyvalmentaja ja entinen maalivahti. Hän valmentaa norjalaista Greateria. Näsholm edusti pelaajaurallaan Sarpsborgia. Hän on pelannut myös Norjan maajoukkueessa.


title: Mandy Capristo

text: Mandy Grace Capristo (s. 21. maaliskuuta 1990 Mannheim, Baden-Württemberg) on saksalainen laulaja, joka tunnetaan parhaiten Monrose-yhtyeestä. Capristo syntyi vuonna 1990 saksalaiselle äidille ja italialaiselle isälle.


title: Mandy Capristo

text: Vuonna 2006 Capristo kuului kolmen hengen ryhmään, joka voitti saksalaisen Popstars -laulukilpailun, ja he muodostivat yhtyeen nimeltä Monrose. Yhteensä he julkaisivat neljä studioalbumia. Yhtye ilmoitti lopettavansa marraskuussa 2010.


title: Mandy Capristo

text: Capristo julkaisi ensimmäisen sooloalbuminsa vuonna 2012.


title: Suomen maabrändivaltuuskunta

text: Suomen maabrändivaltuuskunta oli vuonna 2008 asetettu valtuuskunta, jonka tehtävänä oli luoda perusta Suomen maabrändille eli maakuvalle. Tarkoituksena oli parantaa Suomen kansainvälistä kilpailukykyä. Ulkoministeri Alexander Stubb asetti valtuuskunnan vuonna 2008, ja sen puheenjohtajaksi kutsuttiin Jorma Ollila. Valtuuskunnan nimeäminen pohjautui hallitusohjelmaan.


title: Suomen maabrändivaltuuskunta

text: Konsulttina toimi Simon Anholt, joka on keksinnyt käsitteen kansakunnan brändi ja levittänyt oppiaan viidessätoista vuodessa lähes viiteenkymmeneen maahan. Loppuraportti oli "Suomen Kuvalehden" mukaan ”jokseenkin samankaltainen” hänen näkemyksensä kanssa. Hän sai 150 000 euroa työstään, jota hän kuvaili näin:


title: Suomen maabrändivaltuuskunta

text: Marraskuussa 2010 valtuuskunta luovutti raporttinsa Stubbille. Sen ohessa julkistettiin visio vuodelle 2030.


title: Suomen maabrändivaltuuskunta

text: Raportin ilmestyttyä "Helsingin Sanomien" arviossa kuvailtiin brändiryhmän luomaa Suomi-kuvaa perinteiseksi. Tärkeitä teemoja olivat opettaminen, arkiluovuus, luonto ja vesiosaaminen.


title: Suomen maabrändivaltuuskunta

text: Heinäkuussa 2014 maabrändin verkkosivut ja sosiaalisen median tunnukset poistettiin käytöstä.


title: HMS A.2

text: HMS A.2 oli Britannian Kuninkaallisen laivaston A-luokan sukellusvene.


title: HMS A.2

text: Alus tilattiin Vickers, Sons & Maximilta Barrow-in-Furnessista osana vuosien 1902-1903 laivasto-ohjelmaa. Sen köli laskettiin 6. marraskuuta 1902 ja alus laskettiin vesille 15. huhtikuuta 1903. Se valmistui 21. kesäkuuta 1904.


title: HMS A.2

text: "HMS A.2" oli ensimmäisen maailmansodan aikana koulutuskäytössä Portsmouthissa. Alus ajoi karille tammikuussa 1920 Portsmouthissa Bomb Ketch Lakella, jolloin se täyttyi vedellä. Se myytiin 22. lokakuuta 1925 romutettavaksi J. H. Poundsille Portsmouthiin.


title: Saarivaaran tsasouna

text: Saarivaaran Kristuksen kirkastumisen tsasouna on yksi Joensuun ortodoksisen seurakunnan tsasounista ja se sijaitsee Joensuun kaupungin itäosassa Saarivaaran kylässä lähellä Venäjän rajaa. Tsasounan suunnitteli Laatokan Karjalan Nuorisoseurojen Liiton puheenjohtaja Seppo Latvala ja hän käytti sen esikuvana luovutetulle alueelle jäänyttä Tolvajärven tsasounaa. Tsasounan rakensivat Laatokan Karjalan Nuorisoseurojen liitto ja Saarivaaran Nuorisoseura Sarastus, jotka lahjoittivat tsasounan Ilomantsin ortodoksiselle seurakunnalle. Sittemmin tsasouna on seurakuntajärjestelyissä siirtynyt Joensuun seurakunnalle. Arkkipiispa Paavali vihki tsasounan vuonna 1976 ja se pyhitettiin Kriskuksen kirkastumisen muistolle. Tsasounassa on deisis-aiheinen ikonirivi. Saarivaaran tsasounan temppelijuhlaa vietetään 6. elokuuta.


title: Kid Icarus: Of Myths and Monsters

text: Kid Icarus: Of Myths and Monsters on Nintendon kehittämä ja vuonna 1991 Game Boylle julkaisema peli. Peli on jatko-osa NES-alustalle tehdylle "Kid Icarus" -pelille.


title: Kid Icarus: Of Myths and Monsters

text: Samalla tavalla kun edeltäjä ilmestyi samoihin aikoihin "Metroidin" kanssa, tämä peli julkaistiin Pohjois-Amerikassa ja Euroopassa tarkalleen samaan aikaan kuin "". Kummassakin pelissä on myös käytetty samaa pelimoottoria.


title: Kid Icarus: Of Myths and Monsters

text: Peli on lähestulkoon identtinen ensimmäisen pelin kanssa. Pelistä löytyy kumminkin uudenlaisiakin ominaisuuksia, mm. pelin sankarihahmo Pit leijuu hitaammin maahan hypyn aikana. Pelissä on myös mahdollistaa tallentaa siinä, missä ensimmäisessä Kid Icarus -pelissä oli vain salasana.


title: Kid Icarus: Of Myths and Monsters

text: Pelisarjaan on julkastu jatko-osa "" (2012).


title: Jan Muršak

text: Jan Muršak (s. 20. tammikuuta 1988 Maribor, Slovenian ST, Jugoslavia) on slovenialainen jääkiekkoilija, pelipaikaltaan laitahyökkääjä. Hän edustaa KHL-seura TsSKA Moskovaa. Muršakista tuli toinen NHL:ssä pelannut slovenialaispelaaja Anže Kopitarin ohella, kun hän debytoi Red Wingissä joulukuussa 2010.


title: Jan Muršak

text: Muršak on HDK Stavbar Mariborin kasvatti. Hän pelasi seuran 18-vuotiaiden joukkueessa ja pääsi debytoimaan maan jääkiekkoliigassa kaudella 2003–2004 14 ottelun verran. Kaudella 2004–2005 hän teki 25 ottelussa tehot 16+29=45. Kauden 2005–2006 Muršak pelasi tšekkiläisessä České Budějovicen 20-vuotiaiden joukkueessa. Detroit Red Wings varasi Muršakin kuudennella kierroksella 182. pelaajana vuoden .


title: Jan Muršak

text: Muršak siirtyi Pohjois-Amerikkaan OHL-juniorisarjaan Saginaw Spiritin joukkueeseen. Hänet valittiin tulokkaiden toiseen tähdistökentälliseen. Muršak pelasi kaudella seitsemän ottelua Detroitin farmiseura Grand Rapids Griffinsissä AHL:ssä. Kauden 2007–2008 hän pelasi kahdessa OHL-seurassa Saginaw Spiritissä ja Belleville Bullsissa.


title: Jan Muršak

text: Kauden 2008–2009 hän pelasi täysin AHL:ssä Grand Rapids Griffinsissä ja teki 9 tehopistettä 51 ottelussa. Kaudella 2009–2010 Muršakin pistemäärä kasvoi huimasti ja hän oli tehoilla 24+18=42 joukkueensa kolmanneksi paras pistemies. Joulukuun 2010 lopussa Detroit kutsui Muršakin ylös korvaamaan loukkaantunutta Danny Clearyä. Hän debytoi NHL:ssä lopulta samassa kuussa Colorado Avalanchea vastaan 27. joulukuuta. Hänestä tuli samalla toinen slovenialainen NHL:ssä pelannut pelaaja Los Angeles Kingsin Anže Kopitarin kanssa.